Ασπίδα προστασίας για τον εγκέφαλο οι παραδοσιακοί χοροί - Backstage24.gr\nΑσπίδα προστασίας για τον εγκέφαλο οι παραδοσιακοί χοροί\nΕυρήματα νέων μελετών έδειξαν ότι η εκμάθηση παραδοσιακών κυρίως χορών επιτυγχάνει κάτι μοναδικό, καθώς οι επιδράσεις που ασκεί στο μυαλό και στο σώμα την καθιστούν ασυνήθιστα ισχυρή στην προστασία από τη (φαινομενικά αναπόφευκτη) έκπτωση των νοητικών λειτουργιών.\nΣυγκεκριμένα, η πλειοψηφία των ανθρώπων που περνούν τα 40 τους χρόνια,έχουν χειρότερες επιδόσεις στα τεστ επεξεργασίας λόγου από ότι νωρίτερα, με τις διαφορές να πολλαπλασιάζονται κάθε δεκαετία που περνάει. Στον εγκέφαλο των νεαρών ατόμων η μετάδοση της «λευκής ουσίας» γίνεται με εντυπωσιακή ταχύτητα, εν αντιθέσει με τους ηλικιωμένους, όπου η λευκή ουσία είναι λιγότερη αποδοτική και τα μηνύματα αργούν να μεταδοθούν ή «κολλάνε».\nΗ κίνηση, η μνήμη και η συγκέντρωση που απαιτείται ταυτόχρονα στην εκμάθηση των παραδοσιακών χορών φαίνεται να διαδραματίζει πολύ σημαντικό ρόλο στη διατήρηση της λευκής ουσίας στον ανθρώπινο εγκέφαλο, όπου βοηθάει στην επιβράδυνση του «γήρατος» του. Μάλιστα, σύμφωνα με την επικεφαλής ερευνήτρια της μελέτης αυτής που πραγματοποιήθηκε στο Πανεπιστήμιο Φορτ Κόλινς του Κολοράντο μείωση της λευκής ουσίας με το πέρασμα των χρόνων μπορεί να είναι αναπόφευκτη, ωστόσο με την εκμάθηση των παραδοσιακών χορών σε ηλικία άνω των 40, όλη αυτή η διαδικασία μπορεί να αναχαιτιστεί.\nΗ εκφύλιση της λευκής ουσίας στους πιο ηλικιωμένους συμμετέχοντες στο πείραμα ήταν ιδιαιτέρως εμφανής, ωστόσο η συστηματική ενασχόληση τους με τους παραδοσιακούς χορούς μετά από ένα εξάμηνο βοήθησε σημαντικά στην ενεργοποίηση της.\nΠαράλληλα ο ρυθμός και η μουσική χαρίζει στον άνθρωπο θετικά συναισθήματα μόνο, όπως χαρά, ψυχαγωγία και διασκέδαση όπου βοηθούν στη μείωση της μελαγχολίας και αυξάνουν τα συναισθήματα αισιοδοξίας, ελπίδας και χαράς.\nΤέλος, η μελέτη αυτή μας χάρισε ελπιδοφόρα μηνύματα στην υπόθεση ότι «μεσολαβεί κάποιο χρονικό διάστημα από τη στιγμή που αναπτύσσεται μια δομική αλλαγή στον εγκέφαλο έως τη στιγμή που θα επηρεάσει τη σκέψη και τη μνήμη».\nΕυρυδίκη Βαλαβάνη: Eντυπωσιάζει με το νέο της look! (ΦΩΤΟ)\nΑλεξάνδρα Παναγιώταρου: Προκάλεσε τον πανικό για ακόμα μια φορά! (ΦΩΤΟ)\nΗ Ψυχολογία της Καθημερινότητας\nsupervisor 22 Σεπτεμβρίου, 2014 22 Σεπτεμβρίου, 2014


Δόξασέ το, το τιμημένο! - POPAGANDA\nΤΑ ΓΚΟΜΕΝΙΚΑΔόξασέ το, το τιμημένο!\nΔόξασέ το, το τιμημένο!\nΗ Λίνα Ρόκου γράφει μια ωδή στο πέος, γιατί κάθε τι που μας προσφέρει ευχαρίστηση χαιρόμαστε να το αποθεώνουμε.\nΒρίσκω τα γυναικεία σώματα πιο όμορφα από τα ανδρικά. Είμαι ετεροφυλόφιλη, δεν ξέρω αν μου συμβαίνει γιατί αυτό είμαι ή γιατί έτσι έμαθα. Κάπου βαθιά μέσα μου νιώθω ότι όλοι είμαστε εν δυνάμει αμφιφυλόφιλοι. Χαζεύω γυναικεία στήθη, δεν τα ποθώ …αλλά τα χαζεύω έχουν καμπύλες, έχουν ωραίο χρώμα, έχουν την ανάμνηση του θηλασμού.\nΑλλά υπάρχει κάτι στους άνδρες που ποθώ, που αγαπώ, που χαζεύω, που θέλω να είμαι τρυφερή μαζί του, κάτι για το οποίο δεν έχουν καν ευθύνη που το φέρουν, θέλω να πω ότι στην πραγματικότητα δεν μπορούν καν να είναι περήφανοι που το έχουν γιατί στην τελική ανήκει στον στάνταρ εξοπλισμό τους. Το Πέος.\nΣτην αρχαιότητα το πέος ήταν σύμβολο λατρευτικό αλλά και αποτροπαϊκό, δηλαδή λειτουργούσε ως φυλαχτό, ως «μπλε χάντρα». Το κρεμούσαν έξω από κατοικίες, το απεικόνιζαν, με φτερά, πόδια, ουρές, με δικό του πέος.\nΤο πέος είναι όμορφο όταν βρίσκεται σε στύση, είναι όμορφο όταν είναι χαλαρό, όταν μπαίνει μέσα σου θριαμβευτικά, όταν είναι μουσκεμένο με το σάλιο σου, όταν χύνει πάνω στην κοιλιά σου, όταν τρίβεται στα κωλομέρια σου αναζητώντας διστακτικά τη σχισμή. Το πέος είναι όμορφο γιατί ξέρει τι θέλει, έχει μια ευθύτητα συγκλονιστική, η επιθυμία του παίρνει μορφή, δείχνει μπροστά, γαμάει ευθεία.\nΟι άνδρες με στύση είναι όμορφοι. Αναψοκοκκινισμένοι, με ιδρωμένους κροτάφους, με φωνή βραχνή, με ανάσα που τρέμει λίγο, όταν ακούς αυτό το τρέμουλο ξέρεις ότι έχει φτάσει κιόλας εκεί, παίρνει η επιθυμία τα ηνία κι άντε γεια. Άντε γεια; Έ, όχι. Μόλις τώρα αρχίζει το παιχνίδι. Ζεστός φαλλός, παλλόμενες φλέβες, οι πρώτες σταγόνες που κυλούν από την κορυφή της βαλάνου -συγκινημένος ο τύπος, αισθηματίας- σκουραίνει το χρώμα του, κοκκινίζει, μήπως ντρέπεται; Μπα, μεγαλώνει, σηκώνει κεφάλι, ρίχνει μπόι, σκληραίνει, «είμαι έτοιμος» σου λέει, ξεκάθαρα πράγματα, «μη βιάζεσαι» του λες εσύ, έτσι πάνε αυτά, υπάρχει ένα θέμα στο timing, αλλά -αν και φαντάζει εμπόδιο- καταλήγει σε ηδονικό βασανιστήριο. Παίζεις απαλά και με τα αρχίδια, θέλουν τρυφερό μασάζ, γλείψιμο, ρούφηγμα διακριτικό, χείλια που τα φιλούν.\nΚαι μετά το παίρνεις στη χούφτα σου, σου έρχεται να το κάνεις και μικρόφωνο για να τραγουδήσεις «ξύπνα αγόρι μου», μπορεί και να το κάνεις, αλλά μετά θα του κοπούν τα γέλια όταν θα τον πάρεις στο στόμα σου, θα αρχίσεις να γλείφεις, να ρουφάς και θα νιώθει την ανάσα σου εκεί, στις φλέβες. Oι φλέβες του πούτσου (εντάξει, το ‘παμε στην αρχή πέος για να μας φύγει η ντροπή, πάμε τώρα στην αληθινή γλώσσα) είναι μεγάλη υπόθεση. Ειδικά, λίγο πριν τον οργασμό, όταν τις νιώθεις -στη γλώσσα σου- να ριγούν, μικροσκοπικά ποτάμια αίματος και ζωής, τότε νιώθεις όλη την ουσία της ανδρικής ηδονής.\nΤο πέος βεβαίως δεν είναι αποκομμένο από τον ιδιοκτήτη του. Κι αν ακόμη πολλοί από τους κατόχους μιλούν γι’ αυτό λες και σχεδόν πρόκειται για ξένο οργανισμό όλοι ξέρουμε ότι το πάνω κεφάλι είναι αυτό που δίνει την εντολή στο κάτω να λειτουργήσει, να σηκωθεί, να αγριέψει, να μπει σε ένα στόμα, κώλο, κόλπο. Απλώς, το κάτω κεφάλι είναι πιο ειλικρινές, δεν έχει τα ίδια φίλτρα που (υποτίθεται) έχει το πάνω, ξέρει τι θέλει και δεν γνωρίζει από λογική κι από έλεγχο. Δεν είμαι υπέρ της ανεξέλεγκτης υποταγής στη θέλησή του, είμαι υπέρ του να αφουγκραζόμαστε το σώμα μας, να το αγαπάμε και να δεχόμαστε την αγάπη, την τρυφερότητα αλλά και τον πόθο των άλλων. Το σώμα μας θέλει φροντίδα, τη δική μας και των άλλων. Ας τα χαρούμε ανάλογα με τη διάθεσή, το κέφι, το ένστικτο, τον χαρακτήρα μας. Στο κάτω κάτω της γραφής ποτέ κανένας κανόνας δεν οδήγησε στην ευδαιμονία.


Παιδιά καρφώνεστε, ήρεμα... - Gentikoule\nΠαρασκήνια —16/4, 16:00\nΠαιδιά καρφώνεστε, ήρεμα…\nΗ φασαρία που συνεχίζεται να είναι σε εξέλιξη για τη νίκη του ΟΦΗ επί του Παναθηναϊκού αναδεικνύει και το πως τους χάλασε την “μανέστρα”.\nΟι ιδιοκτήτες των ομάδων που βρίσκονται κοντά στον ΟΦΗ συνεχίζουν να ασχολούνται με εκείνον. Κάνουν δηλώσεις και δηλώσεις, συνεχίζουν να αμφισβητούν την καθαρότητα της νίκης μέσα στο Ολυμπιακό Στάδιο αλλά μυαλό δεν βάζουν.\nΩστόσο οι προθέσεις τους και ο τρόπος σκέψης τους αποτυπώνεται 100% από μια σημερινή δήλωση του Αλέξη Κούγια για τη νίκη του ΟΦΗ: “Αν ο ΟΦΗ είχε χάσει, θα είχε παραμείνει στους 25 βαθμούς και θα είχε υποβιβαστεί”.\nΑυτό είναι λοιπόν το θέμα τους. Ότι ο ΟΦΗ κέρδισε και δεν υποβιβάστηκε. Το κέρδισε με το σπαθί του όταν κέρδιζε μέσα στο Ηράκλειο τον ΠΑΣ Γιάννενα και τον Λεβαδειακό. Όλα τα άλλα είναι για να έχουμε να λέμε.


Δίαιτα: Όμάδα αίματος και καρκίνος: Η σύνδεση καρκίνου-λεκτινών. Δίαιτα σύμφωνα με το αίμα σας - Diaita-express.com\nΟ Σαίξπηρ έγραψε κάποτε ότι "Υπάρχει κάποια ψυχή καλοσύ νης στο κακό".\nΣε μερικές περιπτώσεις, όπως στη χημειοθεραπεία για την καταπολέμηση του καρκίνου, είναι απαραίτητο ή και ωφέλιμο ακόμη να χρησιμοποιηθεί ένα δηλητήριο.\nΣε σχέση με τον καρκίνο, οι λεκτίνες εξυπηρετούν δύο σκοπούς: μπορούν να χρησιμοποιηθούν για να συγκολλήσουν τα καρκινικά κύτταρα μεταξύ τους, και με αυτό τον τρόπο να δράσουν σαν ένας καταλύτης για το ανοσοποιητικό σύστημα, δίνοντας του ένα σήμα για να αφυπνιστεί και να ενεργοποιηθεί για να προστατέψει τα καλά κύτταρα.\nΠώς γίνεται αυτό; Υπό κανονικές συνθήκες, η παραγωγή των επιφανειακών σακχάρων ενός κυττάρου είναι εξαιρετικά εξειδικευμένη και ελεγχόμενη.\nΑυτό δεν συμβαίνει στα καρκινικά κύτταρα.\nΕπειδή το γενετικό υλικό είναι αλλοιωμένο, τα καρκινικά κύτταρα χάνουν τον έλεγχο της παραγωγής των επιφανειακών σακχάρων τους και συνήθως τα παράγουν σε μεγαλύτερες ποσότητες από τα φυσιολογικά κύτταρα.\nΈτσι τα καρκινικά κύτταρα έχουν περισσότερες πιθανότητες να συγκολληθούν σε μια μάζα αν έλθουν σε επαφή με την κατάλληλη λεκτίνη.\nΤα κακοήθη καρκινικά κύτταρα είναι μέχρι και 100 φορές πιο ευαίσθητα στη συγκολλητική επίδραση των λεκτινών από τα φυσιολογικά κύτταρα.\nΑν ετοιμάσει κανείς δύο γυάλινες πλάκες, μία με φυσιολογικά κύτταρα και μία με καρκινικά, ίση δόση της κατάλληλης λεκτίνης θα μετατρέψει τα καρκινικά κύτταρα σε μια τεράστια μπερδεμένη μάζα, ενώ τα φυσιολογικά δείχνουν ελάχιστη ή και καμία αλλαγή.\nΌταν τα καρκινικά κύτταρα συγκολληθούν σε τεράστιες μάζες με εκατοντάδες, χιλιάδες ή και εκατομμύρια κύτταρα, το ανοσοποιητικό σύστημα επανεργοποιείται.\nΤώρα τα αντισώματα μπορούν να "στοχεύσουν" τις μάζες των καρκινικών κυττάρων και να τα χαρακτηρίσουν "προς καταστροφή".\nΑυτή η λειτουργία αναζήτησης και καταστροφής συνήθως γίνεται από ισχυρά κύτταρα που υπάρχουν στο συκώτι.\nΑν πηγαίναμε σε μια ιατρική βάση δεδομένων και κάναμε μια αναζήτηση με τις λέξεις "λεκτίνη" και "καρκίνος", ο εκτυπωτής θα δούλευε υπερωρίες επί μέρες.\nΟι λεκτίνες χρησιμοποιούνται ευρύτατα για να μελετηθεί η μοριακή βιολογία του καρκίνου, επειδή αποτελούν εξαιρετικά εξερευνητικά μόρια και βοηθούν να προσδιοριστούν ορισμένα μοναδικά αντιγόνα που ονομάζονται "δείκτες" και υπάρχουν στην επιφάνεια των καρκινικών κυττάρων.\nΠέρα από αυτό, η χρήση τους είναι περιορισμένη, πράγμα ατυχές, επειδή υπάρχουν σε τόσο μεγάλες ποσότητες στις συνηθισμένες τροφές.\nΠροσδιορίζοντας την ομάδα αίματος ενός ατόμου με μια συγκεκριμένη μορφή καρκίνου, και χρησιμοποιώντας τις κατάλληλες λεκτίνες με βάση το πλάνο της συγκεκριμένης ομάδας αίματος, έχουμε ένα ισχυρό νέο εργαλείο που μπορεί να χρησιμοποιήσει κάθε καρκινοπαθής για να βελτιώσει τις πιθανότητες επιβίωσης του.\nΑρθρο: Δίαιτα: Όμάδα αίματος και καρκίνος: Η σύνδεση καρκίνου-λεκτινών


Μέρκελ: Οι υπηρεσίες ασφαλείας επέμειναν να αναβληθεί το παιχνίδι στο Ανόβερο - στο Καρφί\nΜέρκελ: Οι υπηρεσίες ασφαλείας επέμειναν να αναβληθεί το παιχνίδι στο Ανόβερο\nΩς μια «υπεύθυνη απόφαση» χαρακτήρισε η Γερμανίδα καγκελάριος Άνγκελα Μέρκελ την απόφαση να ακυρωθεί ο χθεσινός φιλικός αγώνας ποδοσφαίρου ανάμεσα στη Γερμανία και την Ολλανδία στο Αννόβερο, έπειτα από πληροφορίες που υπήρξαν για ενδεχόμενο τρομοκρατικό χτύπημα.\nΣε δηλώσεις της το μεσημέρι της Τετάρτης η κυρία Μέρκελ υπερασπίστηκε την απόφαση των γερμανικών αρχών, τονίζοντας πως υπήρξαν «λόγοι ασφαλείας» που οδήγησαν στην ακύρωση του αγώνα.\n«Στεναχωρήθηκα όσο και εκατομμύρια άλλοι θαυμαστές του ποδοσφαίρου που ακυρώθηκε ο αγώνας. Αλλά οι υπεύθυνοι ασφαλείας πήραν μια υπεύθυνη απόφαση», υπογράμμισε η καγκελάριος.\nΌπως σημείωσε, οι αποφάσεις αυτού του είδους είναι ιδιαίτερα δύσκολες, «ίσως οι πιο δύσκολες» αλλά «χθες ήταν σωστό που λάβαμε την απόφαση να ακυρώσουμε τον αγώνα».\nΛίγη ώρα προτού προβεί σε δηλώσεις η κυρία Μέρκελ, γερμανικά ΜΜΕ μετέδωσαν πως κατά τη διάρκεια εκδήλωσης στο Ντίσελντορφ, ο υπουργός Οικονομικών της Γερμανίας Βόλφγκανγκ Σόιμπλε άφησε ανοιχτό το ενδεχόμενο ανάπτυξης ένοπλων δυνάμεων και στο εσωτερικό της Γερμανίας.\n«Εάν είχαμε μια κατάσταση, όπως αυτή στο Παρίσι, ενδεχομένως με επιθέσεις σε τρία-τέσσερα σημεία, θα μπορούσε κανείς να σκεφτεί αν θα επαρκούν οι αστυνομικές δυνατότητες», είπε ο κ. Σόιμπλε, έπειτα από τα τρομοκρατικά χτυπήματα στο Παρίσι και τις χθεσινές απειλές στο Αννόβερο.\nΣόιμπλε: Ανάπτυξη ενόπλων δυνάμεων στη Γερμανία αν χρειαστεί\nΟλάντ για την επιχείρηση στο Σεν Ντενί: Εξουδετερώσαμε τους τρομοκράτες


Κίνδυνος για γεύση καπνού στα κρασιά της Καλιφόρνιας - Agropost\nΑρχική Κόσμος Κίνδυνος για γεύση καπνού στα κρασιά της Καλιφόρνιας\nΚίνδυνος για γεύση καπνού στα κρασιά της Καλιφόρνιας\nΗ Napa και η Sonoma πληρώνουν βαρύ τίμημα από τις πυρκαγιές. Το Castello di Amorosa στην Calistoga υπολογίζεται ότι έπαθε ζημιά αξίας 5 εκατομμυρίων δολαρίων, αλλά το chateau παρέμεινε ανέπαφο.Περίπου τριάντα κτήματα καταστράφηκαν πλήρως ή εν μέρει*, καθώς και εμφιλοχωρεί σημαντικός κίνδυνος γεύσης καπνού στα κρασιά από τον τρύγο του 2020 στην Καλιφόρνια.\nΩστόσο, οι επιχειρηματίες και οι επαγγελματικοί οργανισμοί θέλουν να είναι αισιόδοξοι. «Η συγκομιδή του 2020 δεν έχει χαθεί», δήλωσε η Napa Valley Vintners στα μέσα του Οκτώβρη. “Ενημερωτικά, το 80% των οινοποιείων μας προχωρά με τη συγκομιδή του 2020. Φέτος, υποφέραμε τα πάντα και χειριστήκαμε την κατάσταση όσο το δυνατόν καλύτερα. Όπως έχουμε κάνει κάθε χρόνο για πάνω από 150 χρόνια». Ο διευθυντής του C. Mondavi & Family, Judd Wallenbrock, είναι εξίσου θετικός: «Το 2017 υπήρχε ένας δακτύλιος φωτιάς σε όλη την κοιλάδα με πολύ πιο έντονο καπνό από ό, τι φέτος και καταφέραμε να αναπτύξουμε υπέροχα κρασιά». Το ζήτημα που προκύπτει μακροπρόθεσμα είναι, φυσικά, η κλιματική αλλαγή και ο αντίκτυπός της στον αμπελώνα, στο πλαίσιο επιδεινωμένων πυρκαγιών. «Μεταξύ όλων των τομέων που γνωρίζω, η βιομηχανία του κρασιού είναι μια από τις πιο ισχυρές. Έχουμε περάσει από πανδημία, πυρκαγιές για αρκετά χρόνια, σεισμούς, πολέμους, οικονομικές κρίσεις και πάνω απ ‘όλα, ποτοαπαγόρευση. Γνωρίζουμε λοιπόν ότι όχι ότι μόνο θα επιβιώσουμε αλλά και ότι θα ευδοκιμήσουμε. Να σημειωθεί ότι οι ποικιλίες λευκού σταφυλιού και το Pinot Noir συγκομίστηκαν κυρίως πριν από τις πιο καταστροφικές πυρκαγιές και ότι οι κομητείες της Napa και της Sonoma, ενώ ήταν σημαντικές από άποψη εικόνας και ποιότητας, αντιπροσωπεύουν “μόνο” το 11% της παραγωγής της Καλιφόρνιας κατ ‘όγκο.\nΠροηγούμενο άρθροΣύγχρονες μέθοδοι για την προστασία της ελιάς και των εσπεριδοειδών\nΕπόμενο άρθροΑξιοποίηση των παραδοσιακών ελαιώνων


Στο στόχαστρο ο Χρήστος Δάντης: Η ανακοίνωση της Γραμματείας Ισότητας για το τραγούδι «Καρ@@α σε μισώ» - EnterMessinia.gr\nΣτο στόχαστρο ο Χρήστος Δάντης: Η ανακοίνωση της Γραμματείας Ισότητας για το τραγούδι «Καρ@@α σε μισώ»\nΕδώ και λίγες ημέρες ο Χρήστος Δάντης έχει βρεθεί στο μάτι του κυκλώνα με αφορμή την κυκλοφορία του νέου του τραγουδιού. Τόσο ο τίτλος «Καρ@@α σε μισώ» όσο και το βίντεο κλιπ έχει προκαλέσει σημαντικές αντιδράσεις.\nΠρόσωπα της showbiz αλλά και χρήστες του διαδικτύου αντέδρασαν έντονα. Πολλοί ήταν αυτοί που θεώρησαν το συγκεκριμένο τραγούδι προσβλητικό για το γυναικείο φύλο και σεξιστικό.\nΩστόσο η κυκλοφορία αυτή δεν πέρασε απαρατήρητη από την Γενική Γραμματεία Ισότητας των Φύλων. Η γραμματεία εξέδωσε σχετική ανακοίνωση και κρούει τον κώδωνα του κινδύνου για κάθε αναπαραγωγή του μηνύματος της βίας.


«Η ολοκλήρωση των διαπραγματεύσεων και στο πεδίο του χρέους είναι πλέον ορατή, γεγονός που θα ανοίξει το δρόμο για την ένταξη της χώρας στο πρόγραμμα ποσοτικής χαλάρωσης της ΕΚΤ. Με αυτόν τον τρόπο, θα εμπεδωθεί οριστικά η σταθερότητα και η εμπιστοσύνη στην ελληνική οικονομία και θα δημιουργηθούν οι όροι για την ολοκλήρωση του προγράμματος και την έξοδο από την επιτροπεία. Παράλληλα, θα αναδειχθεί ακόμη περισσότερο ο ρόλος της χώρας ως πυλώνα σταθερότητας, ενώ ταυτόχρονα θα ενισχυθεί η γεωπολιτική της σημασία στην ευρύτερη περιοχή μας, η οποία βρίσκεται στο επίκεντρο επικίνδυνων πολεμικών συγκρούσεων και διακρατικών διενέξεων».\nΑυτά, ανάμεσα σε άλλα, σημειώνει η απόφαση της ΚΕ του ΣΥΡΙΖΑ για την τελευταία απόφαση του Γιούρογκρουπ.\nΗ κυβέρνηση παίζει το χαρτί της γεωπολιτικής σταθερότητας για να «πουλήσει» την αντιλαϊκή της συμφωνία στους εργαζόμενους και τα λαϊκά στρώματα, που θα μετρήσουν νέες μόνιμες απώλειες σε εισόδημα και δικαιώματα, για να ανακάμψει το κεφάλαιο.\nΤην ίδια ώρα, με το άλλο χέρι, ετοιμάζεται να βάλει την υπογραφή της σε νέες συμφωνίες που βαθαίνουν την εμπλοκή της χώρας στα ιμπεριαλιστικά σχέδια και τις πολεμικές επιχειρήσεις, στο όνομα ξανά της «σταθερότητας» και της γεωπολιτικής αναβάθμισης της χώρας, που σ' αυτή την περίπτωση ταυτίζεται με νέους, μεγαλύτερους κινδύνους για τον ελληνικό και τους άλλους λαούς της περιοχής, όπως δείχνουν και οι τελευταίες εξελίξεις στη Συρία.\nΣε κάθε περίπτωση, πάντως, και στη μια και στην άλλη εκδοχή της, ο λαός παίρνει μια καλή γεύση για το τι σημαίνει «σταθερότητα» και για λογαριασμό ποιανού την επιδιώκει η κυβέρνηση.


Πώς θα ήταν ο Άρης στον Λέοντα σαν... άνθρωπος; - Astrology.gr\nΗΛΙΟΣ - 09° 24' 26" ΤΟΞΟΤΗΣ\nΣΕΛΗΝΗ - 28° 38' 35" ΖΥΓΟΣ\nΕΡΜΗΣ - 10° 38' 24" ΤΟΞΟΤΗΣ\nΑΦΡΟΔΙΤΗ - 20° 43' 09" ΑΙΓΟΚΕΡΩΣ\nΑΡΗΣ - 21° 39' 20" ΣΚΟΡΠΙΟΣ\nΔΙΑΣ - 25° 26' 14" ΥΔΡΟΧΟΟΣ\nΚΡΟΝΟΣ - 09° 00' 01" ΥΔΡΟΧΟΟΣ\nΧΙΟΥΜΟΡ & ΚΟΥΙΖ 02 Ιουλ 2021\nΠώς θα ήταν ο Άρης στον Λέοντα σαν... άνθρωπος;\nΠροσπαθήσαμε να φανταστούμε πώς θα ήταν σαν άνθρωπος ο Άρης στον Λέοντα, ποιες είναι οι δράσεις, οι αντιδράσεις και ο τρόπος που διεκδικεί και ιδού που καταλήξαμε!\nΕίναι και φαίνεται αρχηγικός! Δεν πουλάει μούρη! Αγέρωχος, υπερήφανος, επιβλητικός. Δε μπορείς να τον αγνοήσεις, να του αντιπαρατεθείς, ούτε και να του γυρίσεις την πλάτη, εκτός αν θέλεις να νιώσεις την καυτή ανάσα του στο σβέρκο σου. Αυτός συστήνεται κι εμείς τον παρακολουθούμε με ιδιαίτερο ενδιαφέρον...\n1. Δεν μπαίνω σε έναν χώρο, κάνω ντου: Θες-δε θες, θα γυρίσεις να κοιτάξεις ποιος/α είναι αυτός/η που μπήκε και ταυτόχρονα έγινε χαμός! Θέλει την προσοχή και θα την πάρει, με το καλό ή με το... ζόρι.\n2. Έχω μεγάλη επίδραση στους άλλους: Εντάξει, το λες και επιβολή! Εμπνέει, εμψυχώνει, μπουστάρει... ΑΛΛΑ του αρέσει να δίνει κι εντολές και οι άλλοι να τις εκτελούν αμέσως. Διστάζεις; Δε συμφωνείς; Μη συμφωνείς... Δε σε ρώτησε, δε ζητά τη γνώμη σου, το απαιτεί!\n3. Είμαι τολμηρός και ριψοκίνδυνος: Εμπρός γενναίοι μου να πάρουμε την Πόλη, ένα κάτι! Σιγά μη φοβηθεί, σιγά μην κλάψει! Δεν καταλαβαίνει τίποτα. Είναι power και μπορεί να καταφέρει τα πάντα.... Είναι ικανός για μεγαλοπρεπείς νίκες και χοντρές... ήττες, αν υποτιμήσει τον αντίπαλο (συνηθισμένο φαινόμενο...).\n4. Είμαι Sexual beast: Όπως σε όλα, έτσι κι εκεί θα βγάλει μια υπερβολή. Δεν καταλαβαίνει από όρια και αντοχές. Όταν τον πιάσει το σεξουαλικό του, είναι ασταμάτητος.\n5. Δεν παίρνω αποφάσεις στο φτερό: Όταν το κάνει όμως, γίνεται πιο επίμονος και από τον Ταύρο. Δεν κάνει πίσω, δεν παραχωρεί πόντο και δε θα βάλει την ουρά στα σκέλια. Δεν μπορείς να τον αποτρέψεις. Ποιος είσαι εσύ άλλωστε που ξέρεις τι πρέπει και τι δεν πρέπει να γίνει;\nΤα... Γαλλικά που λένε για το ζώδιό σου οι υπόλοιποι του ζωδιακού\nΕσείς ψηφίσατε τα ζώδια που λειτουργούν πάντα στην ζωή τους με... τακτική


Τα Καλύτερα σε Διεπιστημονικές Σπουδές Σειρές Μαθημάτων 2021/2022\nΣυγκρίνετε 33 σε Διεπιστημονικές Σπουδές Σειρές Μαθημάτων\nΈνα μόνο μάθημα αποτελεί συχνά μέρος πιστοποιητικού ή πτυχίου. Μπορεί να είναι σύντομη και εισαγωγική ή μακρά και σε βάθος. Ορισμένα μαθήματα γίνονται στο διαδίκτυο, ενώ άλλα βρίσκονται σε τάξη. Ανεξάρτητα από το μήκος… περαιτέρω\nΈνα μόνο μάθημα αποτελεί συχνά μέρος πιστοποιητικού ή πτυχίου. Μπορεί να είναι σύντομη και εισαγωγική ή μακρά και σε βάθος. Ορισμένα μαθήματα γίνονται στο διαδίκτυο, ενώ άλλα βρίσκονται σε τάξη. Ανεξάρτητα από το μήκος ή την τοποθεσία, ένα μάθημα μπορεί να είναι σχετικά με οποιοδήποτε θέμα.\nΊσως να αναρωτηθείτε, ποιο είναι το μάθημα των διεπιστημονικών σπουδών; Η λέξη "διεπιστημονική" σημαίνει ότι αυτό το μάθημα θα χρησιμεύσει για τη γεφύρωση δύο διαφορετικών πεδίων. Αυτό θα μπορούσε να είναι μέρος ενός ευρύτερου πτυχίου κολλεγίων ή για να σας βοηθήσει να μεταβαίνετε από το ένα πεδίο στο άλλο. Μερικά παραδείγματα διεπιστημονικών πεδίων περιλαμβάνουν τον πολιτισμό και το εμπόριο, την τέχνη και την ιστορία, τη γλώσσα και την παιδεία, τη γεωλογία και την οικολογία. Ανάλογα με τους τομείς σπουδών, αυτό το μάθημα θα μπορούσε να είναι σε εργαστήριο, τάξη, έξω ή στο διαδίκτυο.\nΗ ψυχική ευελιξία, η διαχείριση του χρόνου και η κατανόηση της ανάγνωσης είναι μερικές συνήθεις δεξιότητες που μπορείτε να μάθετε σε μια γενική διεπιστημονική πορεία.\nΤα ακαδημαϊκά μαθήματα διαφέρουν στο κόστος σε διαφορετικά ιδρύματα. Ορισμένες ιδιότητες που επηρεάζουν το κόστος περιλαμβάνουν τη θέση, τη διάρκεια και τις απαραίτητες προμήθειες για το μάθημα.\nΗ καριέρα που ακολουθείτε με αυτό το μάθημα εξαρτάται από τα μαθήματα που διδάσκονται. Για μια μελέτη της γλώσσας και του πολιτισμού, μπορεί να είστε κατάλληλος για να εργαστείτε ως μεταφραστής ή πολιτιστικός διαμεσολαβητής. Η μελέτη της χρηματοδότησης και της κατασκευής μπορεί να ανοίξει ευκαιρίες απασχόλησης στο εμπόριο και τη βιομηχανία. Μπορείτε να αναζητήσετε θέσεις εργασίας που χρειάζονται έναν διαμεσολαβητή ή έναν διαμεσολαβητή για διαφορετικά υποκαταστήματα της εταιρείας. Εάν έχετε ήδη μια σταδιοδρομία και επιδιώξετε να την προωθήσετε, επιλέξτε ένα μάθημα που αγγίζει τα τρέχοντα καθήκοντα σας κατά κάποιο τρόπο.\nΔιεπιστημονικά μαθήματα βρίσκονται σε όλο τον κόσμο. Μπορείτε να περιορίσετε την αναζήτησή σας επιλέγοντας σχολεία που επικεντρώνονται στο τρέχον πεδίο σπουδών ή στην επιλεγμένη καριέρα σας. Αναζητήστε το πρόγραμμά σας παρακάτω και επικοινωνήστε απευθείας με το γραφείο αποδοχής του σχολείου της επιλογής σας, συμπληρώνοντας το έντυπο οδηγιών.\nΜεταπτυχιακά Τεχνών (MA) | Πτυχία | BAs\n33 Τα αποτελέσματα σε Διεπιστημονικές Σπουδές\nΠρακτική εξάσκηση πλήρους απασχόλησης στη Ρώμη\nΖωντανή και εσωτερική στη Ρώμη - η πρωτεύουσα και η μεγαλύτερη πόλη της Ιταλίας. Χτισμένο σε σχεδόν 3.000 χρόνια ιστορίας, η Ρώμη φιλοξενεί περίπου 3 εκατομμύρια κατοίκους. Εκ ... +\nΖωντανή και εσωτερική στη Ρώμη - η πρωτεύουσα και η μεγαλύτερη πόλη της Ιταλίας. Χτισμένο σε σχεδόν 3.000 χρόνια ιστορίας, η Ρώμη φιλοξενεί περίπου 3 εκατομμύρια κατοίκους. Εκτός από την παγκοσμίου φήμης τέχνη, την αρχιτεκτονική, τα τρόφιμα και τη μόδα, θα βρείτε πολυσύχναστη χρηματοδότηση, εκκίνηση και τεχνολογική σκηνή. -


Πολ Νιούμαν: Το ωραιότερο βλέμμα του Χόλιγουντ | BOVARY\nΉταν όμορφος, γοητευτικός, το καταγάλανό του βλέμμα μαγνήτιζε την κάμερα, οπότε ο Πολ Νιούμαν είχε όλα τα φόντα να γίνει μεγάλος σταρ. Όμως εκείνος διαψεύδοντας ακόμα και τους δασκάλους του απέδειξε ότι μπορούσε και καλύτερα: έγινε ένας μεγάλος ηθοποιός.\nΟ Πολ Λέοναρντ Νιούμαν, όπως ήταν ολόκληρο το όνομά του, γεννήθηκε στις 26 Iανουαριου 1925 στην πολιτεία Οχάιο. Οι γονείς του διατηρούσαν ένα κατάστημα αθλητικών ειδών. Ο πατέρας του ήταν Εβραίος και η μητέρα του προερχόταν από οικογένεια Σλοβάκων Καθολικών. Εκείνος όμως αποκαλούσε τον εαυτό του «Εβραίο» υποστηρίζοντας πως αποτελεί «μεγαλύτερη πρόκληση».\nΌταν αποφοίτησε από το λύκειο το 1943, γράφτηκε στο Πανεπιστήμιο του Οχάιο. Υπηρέτησε στο Ναυτικό κατά τη διάρκεια του Δευτέρου Παγκοσμίου Πολέμου, στις επιχειρήσεις στον Ειρηνικό Ωκεανό. Εστάλη στο πρόγραμμα V-12 του Γέιλ με την ελπίδα να γίνει δεκτός ως πιλότος. Δυστυχώς όμως ένας γιατρός τον διέγνωσε με αχρωματοψία. Τα όνειρά του -ευτυχώς για όλους- μπήκαν στο πάγο. Η ζωή είχε αποφασίσει για εκείνον, γλιτώνοντάς τον ουσιαστικά από μια αποστολή αυτοκτονίας στην Οκινάουα. Μετά από τον πόλεμο, ολοκλήρωσε τις σπουδές του στο Κολέγιο Κένυον, απ’ όπου αποφοίτησε το 1949. Αργότερα σπούδασε υποκριτική στο Πανεπιστήμιο του Γέιλ και στο Actors’ Studio της Νέας Υόρκης υπό την εποπτεία του Λη Στράσμπεργκ, όπου μυήθηκε στην «Μέθοδο». Ο μεγάλος δάσκαλος τη υποκριτικής διέκρινε σε αυτόν ταλέντο, έλεγε μάλιστα ότι θα μπορούσε να γίνει σαν τον Μάρλον Μπράντο, αλλά κατά τη γνώμη του ήταν τόσο όμορφος που αυτό θα αποτελούσε τροχοπέδη.\nΚι όμως ο νεαρός μαθητής ανέτρεψε τα προγνωστικά. «Η πρώτη φορά που κατάλαβα ότι άρεσα στις γυναίκες ήταν το 1963. Γυρίζαμε την ταινία «Άγριος σαν Θύελλα» στο Τέξας και οι γυναίκες κυριολεκτικά σκαρφάλωναν τους τοίχους του μοτέλ που έμενα για να μπουν στο δωμάτιό μου από το παράθυρο. Στην αρχή κολακεύεσαι. Μετά συνειδητοποιείς ότι δεν είναι ερωτευμένες με σένα, αλλά με τους ρόλους των ταινιών σου. Και σιγά μην μπορείς να συναγωνιστείς εσύ τους ήρωες των ταινιών σου», είχε πει και πραγματικά φρόντιζε στα πενήντα χρόνια της καριέρα του να μην τυποποιηθεί ποτέ στον ρόλο του «μοιραίου αρσενικού», αν και δεν του έλειπε η γοητεία.\nΗ επαγγελματική του σταδιοδρομία, όπως πολλών μεγάλων σταρ του «Παλιού Χόλιγουντ», ξεκίνησε από τα θέατρο του Μπρόντγουεϊ. Εμφανίστηκε για πρώτη φορά στο έργο του Γουίλιαμ Ιντζ με τίτλο «Picnic» και ακολούθησαν το «The Desperate Hours» και το «Γλυκό Πουλί της Νιότης» του Τένεσι Ουίλιαμς με την Τζεραλντίν Πέιτζ, το οποίο θα έπαιζε και στη μεγάλη οθόνη και πάλι με την Πέιτζ.\nΗ πρώτη του εμφάνιση στον κινηματογράφο ήταν στο «Ασημένιο Δισκοπότηρο» το 1954. Ακολούθησαν σημαντικοί ρόλοι στις ταινίες «Εμείς οι Ζωντανοί» (1956), όπου υποδύθηκε τον μποξέρ Ρόκι Γκρατσιάνο, «Λυσσασμένη Γάτα» (1958), πλάι στην Ελίζαμπεθ Τέιλορ, και «The Young Philadelphians» (1959), με την Μπάρμπαρα Ρας και τον Ρόμπερτ Βον.\nΣυμμετείχε εκείνη την περίοδο ως ανερχόμενο αστέρι σε ένα δοκιμαστικό με τον Τζέιμς Ντιν για την ταινία «Ανατολικά της Εδέμ» (1955). Ο ένας για τον ρόλο του Άρον Τρασκ, ο δεύτερος για αυτόν του μεγαλύτερου αδερφού του, Καλ. Ο Ντιν κέρδισε τον ρόλο του Καλ, αλλά όχι κι ο Νιούμαν (τον Άρον τον ερμήνευε τελικά ο Ρίτσαρντ Ντάβαλος.) Η πορεία όμως προς τη κορυφή ήταν προδιαγεγραμμένη: έπαιξε 80 ρόλους και στους 10 ήταν υποψήφιος για Όσκαρ.\nΤελικά μετά από πολλές άκαρπες προσπάθειες, η Ακαδημία αποφάσισε να του δώσει ένα τιμητικό βραβείο το 1986. Ο Νιούμαν βγήκε στη σκηνή σκυφτός, βαρύς, και καθόλου χαρούμενος. Την αμέσως επόμενη χρονιά, προσπαθώντας να επανορθώσουν το σφάλμα που όλοι είχαν αναγνωρίσει, είπαν να του δώσουν κι ένα «κανονικό» βραβείο, για τον ρόλο του στο «Χρώμα του Χρήματος» του Μάρτιν Σκορσέζε. Εκείνος όμως αρνήθηκε να το παραλάβει. Λίγα χρόνια μετά θα εξηγούσε τη στάση του λέγοντας: «Είναι σαν να κυνηγάς μια γυναίκα για τριάντα χρόνια και όταν τελικά σου κάθεται της λες “μωρό μου συγγνώμη είμαι εξαντλημένος, δεν πάμε για ύπνο;"».\nΟι μεγαλύτεροι όμως σκηνοθέτες, όπως ο Άλφρεντ Χίτσκοκ, ο Τζον Χιούστον, ο Ρόμπερτ Άλτμαν, ο Σίντνεϊ Λιούμετ, ο Μάρτιν Σκορσέζε, ο Σαμ Μέντες, ο Ρίτσαρντ Μπρουκς, αλλα και οι νεότεροι αδελφοί Κοέν, τον λάτρεψαν, όπως επίσης και το κοινό του.\nΠέρα όμως από την υποκριτική του μεγαλοφυΐα και λάμψη, τον διέκρινε πάντα η πολιτική του σκέψη και συνείδηση. Μακριά από τις τακτικές των στούντιο, που απεχθανόταν, τόλμησε να ορθώσει ανάστημα και να αντιταχθεί ακόμα και στον Ρίτσαρντ Νίξον, ο οποίος με τη σειρά του τον θεώρησε «εχθρό του». Όταν ο Νιούμαν το πληροφορήθηκε έβαλε τα γέλια. «Το θεωρώ το μεγαλύτερό μου επίτευγμα. Αν είμαι στη λίστα των εχθρών του Ρίτσαρντ Νίξον σημαίνει ότι κάτι κάνω σωστά», είπε με χιούμορ τότε. Τρία χρόνια μετά, αρνήθηκε τον κεντρικό ρόλο στο «Βρώμικο Χάρι» γιατί τον βρήκε «φασιστικά δεξιό». Μέχρι το 2004 στήριζε πάντα τους υποψηφίους των Δημοκρατικών και όταν οι Ρεμπουπλινακοι υποστηρικτές του Τζορτζ Μπους επιτέθηκαν στους πολιτικοποιημένους καλλιτέχνες, εκείνος απάντησε: «Ποιος σας είπε ότι όταν παραλαμβάνουμε την ταυτότητα του ηθοποιού, παραδίδουμε την ταυτότητά μας ως πολίτες;».\nΑπό τους πρώτους που υποστήριξαν την ομοφυλοφιλία σε μια εποχή που αυτή βρισκόταν στο κοινωνικό περιθώριο, δεν δίσταζε να μιλάει ανοιχτά για τις κοινωνικές αδικίες, την ειρήνη και τον πυρηνικό αφοπλισμό.… «Δεν με ενδιαφέρει αν θα μείνω στην ιστορία ως μύθος, ως σταρ. Θα ήθελα να μείνω στη συνείδηση του κόσμου ως κάποιος που … προσπάθησε. Κάποιος που προσπάθησε να βρει την αξιοπρέπεια στη ζωή του, να ζήσει έντιμα δίπλα στον συνάνθρωπό του. Κάποιος που προσπάθησε να υπερβεί τον εαυτό του. Κάποιος που δεν συμβιβάστηκε, κάποιος που δε δείλιασε. Αυτό να γράψετε. Ότι ήμουν κάποιος που δεν δείλιασε», αυτή ήταν η επιθυμία και φρόντιζε να επιβεβαιώσει κάθε μέρα ότι ήταν αντάξιός της.\nΑποφεύγοντας τα σκάνδαλα που συνήθιζαν άλλοι σταρ της εποχής, εκείνος έμεινε παντρεμένος για πενήντα χρόνια με την Τζόαν Γούντγουορντ, αποτελώντας υπόδειγμα πίστης και υπακοής. Βέβαια, είχε κάνει ακόμα έναν γάμο σε νεαρή ηλικία με την Τζάκι Γουίτε με την οποία απέκτησε τρία παιδιά. Ο γιος του από αυτό τον πρώτο γάμο που έληξε μεν άδοξα αλλά φιλικά, πέθανε από ναρκωτικά. Ο Νιούμαν συντετριμμένος από αυτή την τραγωδία, ίδρυσε το ίδρυμα «Scott Newman Center», που στηρίζει τους τοξικομανείς και τις οικογένειές τους.\nΜε τη Γούντγουορντ γνωρίστηκαν όταν εκείνος ήταν παντρεμένος. Εκείνη μπορεί να γοητεύτηκε από το αγόρι που έμοιαζε με «παγωτό» όπως είχε πει, όμως δεν ήθελε να διαλύσει μια οικογένεια. Πολύ αργότερα, το 1958, στα γυρίσματα της ταινίας «Μακρύ, ζεστό καλοκαίρι» δεν μπορούσαν πια να αντισταθούν ο ένας στον άλλον. Ο Νιούμαν ζήτησε διαζύγιο από τη γυναίκα κι εκείνη του το έδωσε πολύ εύκολα, αν και ο ίδιος ποτέ δεν συγχώρεσε τον εαυτό του για τον τρόπο που την πλήγωσε.\nΠαρόλα αυτά η Τζόαν ήταν για εκείνον ο έρωτας της ζωής του. Κατάφεραν να γιορτάσουν πενήντα χρόνια γάμου -γεγονός που στο Χόλιγουντ θεωρείται κατόρθωμα- και έμειναν πιστοί ο ένας στο άλλον, χωρίς να απασχολήσουν με περιπέτειες και σκάνδαλα τον Τύπο.\n«Γιατί να ενδώσω σ’ ένα χάμπουργκερ, εφόσον στο σπίτι με περιμένει ένα ζουμερό φιλέτο;» έλεγε πάντα, όταν τον ρωτούσαν γιατί επέλεξε να είναι ένας αφοσιωμένος σύζυγος. Εκείνη με τη σειρά της στο πρόσωπό του δεν βρήκε απλώς έναν όμορφο άνδρα, αλλά τον άνθρωπο που την έκανε να γελάει κάθε πρωί, έναν επιστήθιο φίλο. Κι έμεινε στο πλάι του ως το τέλος. Απέκτησαν μαζί τρεις κόρες: την Έλινορ Τερέζα, που ακολούθησε επίσης την καριέρα της ηθοποιού, πρωταγωνιστώντας μάλιστα σε ταινία που σκηνοθέτησε ο πατέρας της στο πλάι της μητέρας της, τη Μελίσα Στούαρτ και την Κλαιρ Ολίβια.\nΕκτός όμως από την υποκριτική, ο Νιούμαν αγαπούσε πολύ τα αγωνιστικά αυτοκίνητα και τους αγώνες -είχε κατακτήσει τη δεύτερη θέση στο ονομαστό ράλι των 24ων Ωρών του Λεμάν το 1979- αλλά και τη μαγειρική. Μάλιστα από το 1982, διατηρούσε μια επιχείρηση με προπαρασκευασμένα φαγητά που λεγόταν «Newman’s Own». Το πανέμορφο πρόσωπό του κοσμούσε τις ταμπέλες των προϊόντων εκτοξεύοντας τις πωλήσεις, όμως όλα τα κέρδη δόθηκαν σε φιλανθρωπίες. «Δεν θεωρώ ότι κάνω κάτι το αδιανόητο ή το εξαιρετικό με το να σκέφτομαι τους συνανθρώπους μου. Εμένα το αντίθετο μου φαίνεται αδιανόητο», απαντούσε απλά όταν τον ρωτούσαν για τις πράξεις του.\nΕίκοσι χρόνια πριν ο ίδιος χάσει τη μάχη με τον καρκίνο, ίδρυσε το «Wall Gang Camp», μία κατασκήνωση στο Άσφορντ του Κονέκτικατ για παιδιά με καρκίνο, που τους παρέχει δωρεάν διακοπές και φροντίδα. «Δεν πιστεύω στο Θεό, είμαι ένας κυνικός μπάσταρδος. Ανάμεσα σ’ αυτά τα παιδιά όμως νιώθω μία θεία παρουσία», είχε τότε δηλώσει.\nΤο 2007 ανακοίνωσε πως αποσύρεται από την υποκριτική γιατί πλέον δεν μπορούσε να ασκήσει το επάγγελμα που αγαπούσε όπως ήθελε. «Αρχίζεις να χάνεις τη μνήμη σου, αρχίζεις να χάνεις την αυτοπεποίθησή σου, αρχίζεις να χάνεις την εφευρετικότητά σου. Οπότε νομίζω πως αυτό είναι πια ένα κλεισμένο βιβλίο για μένα», εξήγησε τότε κι αποχώρησε με το κεφάλι ψηλά.\nΤον Ιούνιο του 2008 διαδόθηκε πως διαγνώστηκε με καρκίνο των πνευμόνων τον Ιανουάριο της ίδιας χρονιάς -υπήρξε άλλωστε για χρόνια μανιώδης καπνιστής. Τελικά απεβίωσε τον Σεπτέμβριο στο σπίτι του στο Κονέκτικατ, όπως ήθελε… Είχε μόλις τελειώσει τις χημειοθεραπείες, αλλά η γενναία του καρδιά τον πρόδωσε …


Παρακλήσεις στους ιστορικούς ναούς της Σμύρνης - Κιβωτός της Ορθοδοξίας\nΠαρακλήσεις στους ιστορικούς ναούς της Σμύρνης\nΣάββατο, 8 Αυγούστου 2020, 16:45\nΤους Παρακλητικούς Κανόνες προς την Υπεραγία Θεοτόκο ετέλεσε ο Μητροπολίτης Σμύρνης κ. Βαρθολομαίος, στους ιστορικούς ναούς της πόλης.\nΤο βράδυ της 6ης Αυγούστου, ο Σεβ. Μητροπολίτης Σμύρνης χοροστάτησεν στον Μέγα Παρακλητικό Κανόνα στο Ι. Αγίασμα της Παναγίας Γαλακτοτροφούσης, το οποίον ανήκε εις την πάλαι ποτέ ενορία του Αγίου Ιωάννου του Θεολόγου και Ευαγγελιστού άνω πόλεως Σμύρνης και ευρίσκεται πλησίον αυτού, σήμερον σωζομένης μόνον της εισόδου αυτού.\nΤο Ι. Αγίασμα είναι αρχαίο, υπόγειο, ενώ σύμφωνα με την παράδοση προσήρχοντο σε αυτό οι θηλάζουσες μητέρες μετά των γαλακτοτροφουμένων βρεφών τους και ελάμβανον την θεομητορική ευλογία. Στο τέλος της υπογείου στοάς, η οποία καλύπτεται έως ένα σημείο από νερό, υπάρχουν υπολείμματα τοιχογραφίας της Παναγίας Γαλακτοτροφούσης.\nΤην επομένη, ο κ. Βαρθολομαίος μετέβη στον Μπουρνόβα, Κοινότητα η οποία ανήκει στην Ι. Μητρόπολη Σμύρνης, και χοροστάτησε κατά τον Μικρό Παρακλητικό Κανόνα προς την Υπεραγίαν Θεοτόκον στον ιστορικό Ναό Υψώσεως του Τιμίου Σταυρού.\nΟ Ναός αυτός και ο Ναός των Αγ. Βουκόλου και Πολυκάρπου, μαζί με το εξωκκλήσιον του Προφήτου Ηλιού, το οποίον χρήζει αποκαταστάσεως, είναι οι μοναδικοί σωζόμενοι σήμερον Ναοί της Ι. Μητροπόλεως Σμύρνης.\nΜετά το πέρας της Ι. Ακολουθίας ο Σεβ. κ. Βαρθολομαίος ανέγνω Τρισάγιον, όπισθεν του πάλαι ποτέ Ι. Βήματος του Ναού, υπέρ αναπαύσεως των αοιδίμων κτιτόρων αυτού και των αειμνήστων μελών της Ρωμαιορθοδόξου Κοινότητος Μπουρνόβα. Τον Ναόν επεσκέφθη διά πρώτην φοράν η Α.Θ.Παναγιότης, ο Οικουμενικός Πατριάρχης κ.κ. Βαρθολομαίος το 2015, ο Οποίος εφύτευσε και ελαίαν εις τον χώρον όπισθεν αυτού, κατόπιν δε αδείας των Αρμοδίων Αρχών τελείται κατ’ έτος η ετησία πανήγυρις αυτού, την 14ην Σεπτεμβρίου.\nΣμύρνη, βαρθολομαίος, παρακλήσεις, ιστορικοί ναοί,


ΜΙΚΡΑ ΤΕΡΑΤΑΚΙΑ: Εγώ δεν έχω ίντερνετ...\nΧριστούγεννα 2005. Στη "Σινώπης". Τότε που ακόμη\nδεν είχαμε την καινούρια πτέρυγα του σχολείου μας...\nΠήραμε σήμερα ένα μήνυμα από ένα Μικρό μας Τερατάκι:\n"Κυρία Μαρία,εγώ δεν έχω Internet στο σπίτι μου και αυτά που σας γράφω τα γράφω απ'τη δουλειά του μπαμπά μου,που έχει Internet.Ομως θα ήθελα πάρα πάρα πολύ να είχα κι εγώ Internet στο σπίτι μου όπως τα άλλα τα παιδιά."\nΔεν έχει σημασία ποιο ακριβώς Μικρό Τερατάκι το έστειλε. Είναι όμως ιδιαίτερα σημαντικό πως το ίδιο μήνυμα θα μπορούσαν να το στείλουν πολλά από τα σημερινά Μικρά Τερατάκια και ας μην είναι από τη δική μας Μικρή Τερατούπολη. Εμάς βέβαια μας απασχολεί πολύ περισσότερο το γεγονός ότι το μήνυμα προέρχεται από τα δικά μας παιδιά. Και μας απασχολεί κυρίως ως προς την προσπάθεια που έχουμε ξεκινήσει εδώ και λίγο καιρό για παρουσία της τάξης μας στο διαδίκτυο.\nΓνωρίζαμε από την αρχή πως θα συναντήσουμε και αυτό το πρόβλημα. Δε θα μπορούσαν, δηλαδή, να έχουν πρόσβαση στον παγκόσμιο ιστό όλα τα παιδιά της τάξης. Άλλο γιατί δεν έχει ίντερνετ στο σπίτι και άλλο γιατί δεν έχει καθόλου κομπιούτερ. Το γεγονός αυτό μας προβλημάτισε αρκετά πριν καταλήξουμε στην απόφαση να εντάξουμε στον προγραμματισμό της φετινής χρονιάς την κατασκευή ιστοσελίδας της τάξης. Διότι θα πρέπει αυτό να το πούμε, η δημιουργία της ιστοσελίδας μας δεν έγινε τυχαία και πολύ περισσότερο δεν έγινε για να "σκοτώνουμε" την ώρα μας στο ίντερνετ. Ήδη έχει κατατεθεί στον επίσημο προγραμματισμό δραστηριοτήτων της τάξης μας και φυσικά θα ενημερώνουμε συνεχώς τα αρμόδια όργανα του σχολείου για την πορεία του εγχειρήματος.\nΘέλουμε λοιπόν να διευκρινίσουμε πως το "στήσιμο" αυτού του blog ή πιο σωστά της ομάδας των blogs που στήσαμε, δεν είναι έξω από το επίσημο έργο μας αλλά ενταγμένο απόλυτα σ' αυτό. Και για το λόγο αυτό χρειάστηκε πρώτα να εξασφαλίσουμε πως δε θα βρεθεί ούτε ένα παιδάκι της τάξης που δε θα έχει τη χαρά της συμμετοχής σ' αυτή μας τη δραστηριότητα.\nΦυσικά δεν είναι στο χέρι μας να ρυθμίσουμε τα της οικογένειας του κάθε μαθητή. Είναι όμως μέσα στις δυνατότητές μας να του παρέχουμε αυτή την ευκαιρία ως σχολείο. Όπως όλοι γνωρίζετε, όλοι λέγοντας εννοούμε τα μέλη του δικού μας μικρόκοσμου, δηλαδή τους μαθητές και γονείς της τάξης μας, το σχολείο μας διαθέτει εργαστήριο Πληροφορικής. Σ' αυτό το εργαστήριο θα δίδεται στα παιδιά η ευκαιρία να επισκεφτούν τους χώρους που δημιουργήσαμε στο ίντερνετ και να επωφεληθούν από τις νέες δυνατότητες που μας προσφέρουν.\nΉδη έχουμε αναφερθεί στις δυνατότητες αυτές και σε άλλα σημεία της μικρής μας "blogosfairas". Ας επαναλάβουμε μερικές απ' αυτές:\nΥποστήριξη της διδασκαλίας των μαθημάτων με υλικό από το διαδίκτυο. (ΤΕΡΑΤΟΘΗΚΗ)\nΓνωριμία με τον κόσμο της πληροφορικής. (ΖΥΜΑΡΟΥΛΗΣ)\nΑνάπτυξη της επικοινωνίας ανάμεσα στους μαθητές της τάξης (FORUM - CHAT) αλλά και της επικοινωνίας με παιδιά άλλων σχολείων.\nΠροβολή των έργων των παιδιών (ΜΙΚΡΑ ΤΕΡΑΤΟΥΡΓΗΜΑΤΑ)\nΣύνδεση του σχολείου με τη ζωή - ενημέρωση για σημαντικά θέματα της επικαιρότητας που αφορούν τα παιδιά. (ΣΗΜΕΙΑ ΚΑΙ ΤΕΡΑΤΑ)\nΚαλύτερη επικοινωνία και ενημέρωση για θέματα της τάξης (ΜΙΚΡΗ ΤΕΡΑΤΟΥΠΟΛΗ)\nΌλα αυτά είναι ξεχωριστά blogs που συνδέονται με την αρχική μας σελίδα και που είναι το βασικό μας blog: Τα ΜΙΚΡΑ ΤΕΡΑΤΑΚΙΑ.\nΘα πρέπει μάλιστα εδώ να προσθέσουμε και μερικές ακόμη σημαντικές διευκρινίσεις:\nΗ ονομασία του χώρου ως ΜΙΚΡΑ ΤΕΡΑΤΑΚΙΑ και επομένως και τα σχετικά λογοπαίγνια στις ονομασίες των διάφορων συνεργαζόμενων σελίδων, στηρίχτηκαν σε επιθυμία των ίδιων των παιδιών να ονομάσουν έτσι την πρώτη τους εφημερίδα, εκείνη που πρωτοκυκλοφορήσαμε πριν από δύο χρόνια σε έντυπη μορφή και μάλιστα έγινε αιτία να επισκεφθεί την τάξη μας ο ίδιος ο Δήμαρχος της πόλης μας και να συζητήσει με τους μικρούς δημοσιογράφους όσα από το φύλλο της εφημερίδας τους του είχαν απευθύνει. Η επιτυχία εκείνης της εφημεριδούλας είναι λογικό να έχει εδραιώσει την επιθυμία στα παιδιά να συστήνονται έτσι ως τάξη αν και από καιρό έχουμε ξεκαθαρίσει το ζήτημα πως μόνο ως τερατάκια δεν αισθάνονται.\nΈχει διατυπωθεί πρόταση από τη δασκάλα της τάξης και προς τους άλλους εκπαιδευτικούς που διδάσκουν στο τμήμα μας για συνεργασία και συμμετοχή τους στην όλη προσπάθεια. Πιθανότατα, λοιπόν, σύντομα να έχουμε τη χαρά να συνδεθούμε και με μερικά ακόμη blogs που θα αφορούν τα μαθήματα που δε διδάσκονται από τη δασκάλα της τάξης. Βέβαια αυτό θα εξαρτηθεί σε σημαντικό βαθμό από το αν οι συνάδελφοι έχουν και την τεχνική δυνατότητα συμμετοχής, γιατί δυστυχώς δεν επαρκεί μόνο η επιθυμία που είναι σίγουρο πως υπάρχει σε όλους.\nΌπως ειπώθηκε και παραπάνω, πρόκειται για ένα εγχείρημα. Θέλουμε να πιστεύουμε ότι θα πετύχουμε τους στόχους που θέσαμε ξεκινώντας το. Κι αν πάλι δεν τα καταφέρουμε, θα αρκεστούμε στο ότι προσπαθήσαμε.\nΣίγουρα όμως δε χρειάζεται να μας διακατέχει καμία αγωνία ή άλλο παρεμφερές συναίσθημα για το πρόβλημα που αποτέλεσε το ερέθισμα αυτού του άρθρου. Όπως σας εξηγήσαμε, ήδη έχει εξασφαλιστεί η συμμετοχή όλων των παιδιών στην καινούρια δραστηριότητα, μέσα από το εργαστήριο Πληροφορικής του σχολείου. Χτες μάλιστα, είχαμε και την πρώτη μας οργανωμένη επίσκεψη στο χώρο του εργαστηρίου και κατά τη διάρκειά της δόθηκε η ευκαιρία σε όλα τα παιδιά να περιηγηθούν στα blogs της τάξης μας.\nΘα μου πείτε "αρκεί αυτό"; Δε θα είναι καλύτερα αν φροντίσουμε να αποκτήσουμε πρόσβαση στο ίντερνετ και από το σπίτι; Και θα σας απαντήσω ότι μπορεί μεν να μην αρκεί η ώρα του σχολείου, πόσο μάλλον που το πρόγραμμά μας δεν περιλαμβάνει ξεχωριστή ώρα πληροφορικής, αλλά και δεν υπάρχει σημαντική αναγκαιότητα για πρόσβαση του παιδιού στο ίντερνετ και από το σπίτι του.\nΘα έλεγα μάλλον πως θα πρέπει να προσέξουμε ώστε τα παιδιά να μην παρασυρθούν από τη δραστηριότητα αυτή και αναλώνουν πολλές ώρες μπροστά στην οθόνη του υπολογιστή και ειδικά να μη μένουν πολλές ώρες στο ίντερνετ. Θα πρέπει μάλιστα να τονίσω ότι όση ώρα τα παιδιά βρίσκονται στο ίντερνετ, θα πρέπει να είναι δίπλα τους ο γονιός. Ποτέ μόνα τους στο διαδίκτυο. Οι κίνδυνοι είναι πολλοί και τα παιδιά δεν έχουν εμπειρία και γνώσεις να τους αντιμετωπίσουν.\nΕπομένως, στο ερώτημα - παράπονο που διατυπώθηκε από το Μικρό μας Τερατάκι, ως δασκάλα της τάξης απαντώ πως δεν υπάρχει λόγος να αισθάνεται οποιαδήποτε μορφή αδικίας ή να στενοχωριέται που δεν έχει πρόσβαση στο ίντερνετ από το σπίτι. Θα έχει τη δυνατότητα να μπαίνει κάτω από την επίβλεψη του σχολείου και όπως έγραψε και του μπαμπά, στο χώρο εργασίας του. Αρκεί και περισσεύει αυτή η δυνατότητα. Τι να πούμε κι εμείς που φτάσαμε στα τριάντα για να δούμε πρώτη φορά στη ζωή μας υπολογιστή;\nΠροσωπικά, και θα τα πω αυτά για να καταλάβει το Μικρό μου Τερατάκι πως καταλαβαίνω απόλυτα το παράπονο που διατύπωσε, χρειάστηκε να περιμένω πολλά χρόνια μέχρι να αποκτήσω το πρώτο μου κομπιούτερ. Γνώρισα τον κόσμο της Πληροφορικής πολλά χρόνια πριν, αρχές της δεκαετίας του '90. Μάλιστα, εκτός από το σεμινάριο που με μύησε στα μυστικά των υπολογιστών, ασχολήθηκα ιδιαίτερα και με την παιδαγωγική τους αξιοποίηση στο χώρο του σχολείου. Το "αστείο" είναι πως η εργασία πάνω στο ζήτημα αυτό, δακτυλογραφήθηκε στην παλιά γραφομηχανή του μπαμπά μου και όχι σε κομπιούτερ... Βλέπετε στην περίπτωσή μου ούτε καν ο μπαμπάς μου δεν είχε πρόσβαση στο ίντερνετ! Ούτε και υπολογιστή!\nΛίγο αργότερα, το 1994 - 1995, στη διάρκεια των σπουδών μου στο Παιδαγωγικό Ινστιτούτο της Κύπρου, επιμορφώθηκα στην ειδική χρήση των υπολογιστών για τη διδασκαλία των μαθημάτων του σχολείου. Και πάλι όμως δεν είχα δικό μου υπολογιστή... Και υπολογιστή δεν είχε ούτε το σχολείο που εργαζόμουν. Το ίδιο σχολείο που και σήμερα βρισκόμαστε. Η αλήθεια είναι πως με στενοχωρούσε πολύ αυτή η κατάσταση. Να έχεις τις γνώσεις αλλά να μην μπορείς να τις αξιοποιήσεις λόγω τεχνικών δυσκολιών και οικονομικής στενότητας.\nΚάποτε μάλιστα, εποχή 1997, έστειλα και μια σχετική επιστολή σε μια εφημερίδα. Όχι μόνο δημοσιεύτηκε αλλά οι υπεύθυνοι της εφημερίδας τη δημοσίευσαν ως άρθρο στο "σαλόνι" τους, δηλαδή στις κεντρικές τους σελίδες. Τίτλο που διάλεξαν για το άρθρο; "Η δασκάλα, ο σπασμένος καναπές και το κομπιούτερ". Χαρακτηριστικός πέρα για πέρα ως προς το περιεχόμενο της επιστολής μου, όπου περιέγραφα την αναγκαιότητα χρήσης υπολογιστών στην εκπαίδευση λίγο πριν την αυγή του 2000 αλλά και τα οικονομικά δεδομένα που δεν επέτρεπαν την απόκτησή τους. Το ευτράπελο αυτής της δημοσίευσης ήταν πως η εφημερίδα ανέφερε και το όνομά μου και το σχολείο που εργαζόμουν, με αποτέλεσμα να ακολουθήσουν μια σειρά τηλέφωνα ευαίσθητων ανθρώπων που είχαν όλη τη διάθεση να μου προσφέρουν επιτέλους τον υπολογιστή που τόσο επιθυμούσα! Φυσικά τους ευχαρίστησα, αλλά δε δέχθηκα την προσφορά τους. Γιατί το ζητούμενο δεν ήταν ένας υπολογιστής για το σπίτι μου, αλλά η αξιοποίηση των υπολογιστών στη δουλειά του σχολείου.\nΛίγο αργότερα κατάφερα επιτέλους να αγοράσω τον πρώτο μου υπολογιστή! Πέρασε όμως και πάλι αρκετός καιρός (δύο χρόνια περίπου) μέχρι να καταφέρω να αποκτήσω και πρόσβαση στο ίντερνετ. Και πάλι θα σας πω εδώ ένα ευτράπελο... Έχει να κάνει με τις φοβίες που όλοι έχουμε για τον κόσμο του διαδικτύου και που ομολογώ ότι είχα κι εγώ πριν αποκτήσω εμπειρία στα μονοπάτια αυτού του άγνωστου κόσμου. Η μέρα και η ώρα που για πρώτη φορά συνδέθηκα στο ίντερνετ από τον προσωπικό μου υπολογιστή ήταν η ίδια μέρα και ώρα που έγινε ο μεγάλος σεισμός της Αθήνας, στις 7 Σεπτέμβρη του 1999. Τόση όμως ήταν η τρομάρα μου για τους κινδύνους του ίντερνετ, που όταν κόπηκε το ρεύμα λόγω του σεισμού, και παρά το ισχυρό ταρακούνημα του κτιρίου, εγώ χαμπάρι δεν πήρα και νόμισα πως κάποιος χάκερ μπλόκαρε το μηχάνημά μου και γι' αυτό έσβησε!!! Χρειάστηκαν τα ουρλιαχτά της γειτόνισσάς μου για να καταλάβω πως δεν ήταν χάκερ αλλά ο Εγκέλαδος που έσβησε την οθόνη!\nΑπό τότε πέρασε αρκετός καιρός. Στο μεταξύ και εγώ έμαθα αρκετά για το ίντερνετ, φυσικά όχι όλα - κανείς δεν τα ξέρει όλα στο σημερινό κόσμο και ειδικά στο χώρο της πληροφορικής - και το σχολείο μας επιτέλους εξοπλίστηκε με κομπιούτερς. Λίγο όμως τα κτιριακά μας προβλήματα των περασμένων ετών, λίγο τα προβλήματα του εργαστηρίου που μόλις πρόσφατα κατάφερε επιτέλους να τα ξεπεράσει, λίγο και οι αναποδιές της περασμένης χρονιάς που τρέχαμε να προλάβουμε την ύλη, δεν επέτρεψαν να αξιοποιήσουμε παιδαγωγικά τις νέες τεχνολογίες.\nΦέτος όμως επιτέλους καμιά δικαιολογία δεν έχουμε για να μην εντάξουμε τις χάρες της πληροφορικής στη διδασκαλία των μαθημάτων. Αντίθετα, έχουμε τις πρόσθετες απαιτήσεις των νέων βιβλίων να ικανοποιήσουμε που όπως όλοι θα έχετε διαπιστώσει, συχνά ζητούν από τους μαθητές να επισκεφθούν ιστοσελίδες στον παγκόσμιο ιστό. Φυσικά η απαίτηση απευθύνεται στο σχολείο και όχι στο γονιό. Άρα εμείς, οι εκπαιδευτικοί, είμαστε υποχρεωμένοι να βρούμε τον τρόπο να φέρουμε τα παιδιά σε επαφή με το ίντερνετ και όχι να ξεσηκώσουμε την οικογένεια να αποκτήσει ίντερνετ στο σπίτι!\nΌσο για τα Μικρά Τερατάκια μου, θα ήθελα να λάβουν σοβαρά υπόψη όσα ανέφερα για τα χρόνια που χρειάστηκε να περιμένω μέχρι να καταφέρω να αποκτήσω κι εγώ τη δυνατότητα να μπαίνω στο ίντερνετ. "Τα καλά κόποις κτώνται", όπως έλεγαν οι παππούδες μας οι αρχαίοι Έλληνες. Ας μη τα ζητάνε λοιπόν όλα από τους γονείς... Υπομονή και προσπάθεια χρειάζονται για να μάθουν να εκτιμούν καλύτερα όσα αποκτούν. Κι αυτό το μάθημα είναι πολύ σπουδαιότερο από όσα μπορούν να μας προσφέρουν το κομπιούτερ και το ίντερνετ. Γιατί και πάλι οι παλαιοί με τη σοφία τους μας συμβουλεύουν:\n"Η ευτυχία κάνει τέρατα και η δυστυχία ανθρώπους." (Κ. Τσάτσος)\nΚι εμείς, οι γονείς και οι δάσκαλοι σας, μπορεί να ακούμε χαμογελώντας την επιθυμία σας να σας λέμε ΜΙΚΡΑ ΤΕΡΑΤΑΚΙΑ, αλλά δεν έχουμε σκοπό να σας κάνουμε ΤΕΡΑΤΑ! Ανθρώπους θέλουμε να σας κάνουμε, ανθρώπους σωστούς και με το Α κεφαλαίο. Αυτός είναι ο σημαντικότερος στόχος μας. Βέβαια, μην πάρετε την παροιμία τοις μετρητοίς, δεν έχουμε καμιά πρόθεση να σας βουτήξουμε στη δυστυχία! Μεγάλα παιδιά είστε και καταλαβαίνετε το νόημά της. Θέλει να πει πως η πολλή καλοπέραση και η παροχή άφθονων υλικών αγαθών δε βοηθά στη σωστή διάπλαση του χαρακτήρα. Και ξέρετε, το έχουμε πει πολλές φορές στην τάξη μας, ότι το μεγαλύτερο όπλο μας στη ζωή είναι ο χαρακτήρας μας, ο εαυτός μας και η θέλησή μας. Ούτε τα λεφτά ούτε τα υλικά αγαθά.\nΕπομένως, για όλους αυτούς τους λόγους, σας ζητώ να μη μαυρίζετε την καρδούλα σας με παραπονάκια που δεν αξίζουν τον κόπο να ασχολείστε μαζί τους. Και πολύ περισσότερο μην ταλαιπωρείτε τους γονείς σας με απαιτήσεις για αγορά υπολογιστή ή σύνδεση στο ίντερνετ. Κανένας λόγος δε συντρέχει, όχι τουλάχιστον όσον αφορά τη νέα δραστηριότητα της τάξης μας. Είπα πολλά, αλλά απαραίτητα θαρρώ για να αρθούν όλες οι τυχόν παρανοήσεις γύρω από το ζήτημα που εύστοχα έθεσε το Μικρό μας Τερατάκι με το μήνυμά του.\nΗ κυρία Μαριορή\nΓια την εφημερίδα μας ΜΙΚΡΑ ΤΕΡΑΤΑΚΙΑ δείτε τη συγχαρητήρια επιστολή που λάβαμε από την τότε Σχολική Σύμβουλο της περιοχής μας και η οποία με τις γνώσεις και την εμπειρία της μπόρεσε να δει βαθύτερα το σκεπτικό των παιδιών στην επιλογή αυτής της ονομασίας.\nστις 9/29/2007 02:46:00 μ.μ.\nΜπορει όπως λες εμείς να φτάσαμε στα 30 για αποκτήσουμε υπολογιστή, όμως όταν ήμασταν στα 10 δεν είχε κανένας συμμαθητής μας, οποτε σίγουρα δεν μας πείραζε και τόσο που δεν είχαμε!\nΒέβαια, το μικρό τερατάκι που παραπονέθηκε ας μην ξεχναει ότι μπορέι να μην έχει υπολογιστή, αλλά δεν είναι και λίγο που έχει μια τέτοια δασκάλα. Μια δασκάλα που εχει στησει όλο αυτόν τον υπεροχο τερατο-χώρο, ένα χώρο που το τερατάκι μπορεί, ίσως όχι κάθε μέρα, αλλά μια στις τόσες από τη δουλειά του μπαμπά να απολαμβάνει...\nΚαι βιβλιοθήκη, και τσατ και ... και... και...\n1 Οκτωβρίου 2007 - 5:39 μ.μ.\nσε ευχαριστώ πολύ για τα καλά σου λόγια. Νομίζω όμως πως ό,τι και να κάνουμε για τα παιδιά μας είναι λίγο.\nΩς προς το άλλο ζήτημα που έθεσες, συμφωνώ απόλυτα μαζί σου. Τότε κανένα παιδί δεν είχε υπολογιστή. Και σήμερα όμως τα περισσότερα παιδιά (τουλάχιστον στην τάξη μου) δεν έχουν ή δεν έχουν πρόσβαση στο ίντερνετ ή δεν έχουν γρήγορη πρόσβαση, με αποτέλεσμα να μην μπορούν να απολαύσουν όπως θα έπρεπε αυτό το χώρο.\nΦυσικά αυτές οι δυσκολίες δεν είναι ευχάριστες για κανέναν. Όμως δεν πρέπει να αποτελέσουν και τροχοπέδη για την προσπάθεια που ξεκινήσαμε ούτε και να προκαλέσουν τραύματα στα παιδιά. Η απάντηση στο Μικρό Τερατάκι έλαβε και τα δύο αυτά δεδομένα υπόψη.\nΕξάλλου, όπως αναφέρθηκε και στο κείμενο, έχουμε δυνατότητες καθημερινής πρόσβασης στο διαδίκτυο από το εργαστήριο του σχολείου μας. Σήμερα, για παράδειγμα, εκμεταλλευτήκαμε την απουσία ενός εκπαιδευτικού και περάσαμε μια ολόκληρη ώρα στο εργαστήρι Πληροφορικής.\nΜην ξεχνάμε επίσης ότι τα μικρά παιδιά δεν πρέπει να μένουν μπροστά σε οθόνες για μεγάλο χρονικό διάστημα. Πιστεύω επομένως ότι δεν υπάρχει ουσιαστικό πρόβλημα στα παιδιά που δεν έχουν δυνατότητα πρόσβασης από το σπίτι τους αλλά πιθανόν να δημιουργηθεί πρόβλημα με τα άλλα... Ως δασκάλα τους περισσότερο ανησυχώ γι' αυτό. Δε θέλω η προσπάθεια να γίνει μπούμερανγκ και να αναστατώσει τους γονείς.\n1 Οκτωβρίου 2007 - 6:05 μ.μ.\nΧΑΤΖΙΔΑΚΙΣ: Ο εφιάλτης της Περσεφόνης\nΣήμερα πάμε παραλία!!!\nΕΝΑ ΠΑΙΔΙ ΖΗΤΑ ΒΟΗΘΕΙΑ!\nΕφούλα Χρόνια Πολλά!\nΤερατάκια καλούν Μόναχο!!!\nΤα Μικρά Τερατάκια τραγουδούν τη θάλασσα\nΤα Μικρά Τερατάκια στο Μέγαρο Μουσικής\nΤο μεγάλο μας Τερατούργημα\nΤο μικρότερο Μικρό Τερατάκι: Ο Ζυμαρούλης!!!\nΗ Μαριορή και τα Μικρά Τερατάκια


Προφορική συμφωνία ΠΑΣ Γιάννινα και Λοντίγκιν | Lamianow.gr\nΣτην ενίσχυση κάτω από τα γκολπόστ προχώρησε ο ΠΑΣ Γιάννινα. Η διοίκηση της ομάδας της Ηπείρου ήρθε σε προφορική συμφωνία με τον έμπειρο Ελληνορώσο τερματοφύλακα, Γιούρι Λοντίγκιν, ο οποίος έχει φορέσει τη φανέλα του Ολυμπιακού, της Ξάνθης και του Εορδαϊκού. Ο Λοντίγκιν είπε το «ναι» και αναμένεται στην Ελλάδα για να περάσει τις απαραίτητες ιατρικές εξετάσεις και εν συνεχεία να βάλει την υπογραφή του στο συμβόλαιο με τον ΠΑΣ.\nΟ Λοντίγκιν ήταν βασικό στέλεχος της Εθνικής Ελπίδων (Κ-21) της Ελλάδας το 2012, στα προκριματικά του ευρωπαϊκού πρωταθλήματος Κ-21. Συνολικά με την Εθνική Ελπίδων της Ελλάδας συμμετείχε σε 6 αγώνες για τα προκριματικά του Euro 2013. Τον Μάιο του 2013 κλήθηκε στην Εθνική Ανδρών της Ελλάδας από τον τότε Ομοσπονδιακό προπονητή Φερνάντο Σάντος, χωρίς όμως να αγωνιστεί. Στις 24 Αυγούστου του 2013, έχοντας πάρει μεταγραφή στη ρωσική Ζενίτ Αγίας Πετρούπολης, επέλεξε τη ρωσική υπηκοότητα και μετρά 11 συμμετοχές με την εθνική Ρωσίας. Σε συλλογικό επίπεδο έχει φορέσει επίσης τη φανέλα των Γκαζιάντεπ και Άρσεναλ Τούλα.


Ανανάς: Όλοι οι λόγοι για τους οποίους πρέπει να τον εντάξετε στη διατροφή σας! | BLOKO\nΑρχική / Διατροφή / Υγεία / Ανανάς: Όλοι οι λόγοι για τους οποίους πρέπει να τον εντάξετε στη διατροφή σας!\nΑνανάς: Όλοι οι λόγοι για τους οποίους πρέπει να τον εντάξετε στη διατροφή σας!\n6/10/2019 07:45:00 μ.μ. Διατροφή , Υγεία Edit\nΑν και όλα τα φρούτα είναι πλούσια σε βιταμίνες και μέταλλα, ωστόσο, ο ανανάς ξεχωρίζει λόγων των ιχνοστοιχείων του.\nΠαρόλο που η όψη του δεν παραπέμπει σε κάτι χρήσιμο, ο φρέσκος ανανάς είναι πολύ υγιεινός, έχει λίγες θερμίδες και μπορεί να ικανοποιήσει την πείνα μας. Η νόστιμη κιτρινωπή σάρκα του ανανά περιέχει μια πληθώρα θρεπτικών συστατικών όπως θειαμίνη, ριβοφλαβίνες, βιταμίνη Β-6, φυλλικό οξύ, παντοθενικό οξύ (βιταμίνη Β-5), μαγνήσιο, μαγγάνιο, κάλιο, αντιοξειδωτικά, πολυφαινόλες (όπως η β-καροτίνη).\nΌσο μεγαλώνουμε αναπτύσσουμε ανεπάρκειες σε βιταμίνες Β και μαγνήσιο. Ο ανανάς είναι ικανός να αναστρέψει αυτήν την τάση, ενώ ταυτόχρονα τα αντιοξειδωτικά του ωφελούν την καρδιακή υγεία, τα κύτταρα και τον εγκέφαλο. Ενώ το πορτοκάλι είναι η δημοφιλέστερη πηγή βιταμίνης C, ένα μόνο φλιτζάνι ανανά μπορεί να μας δώσει την απαιτούμενη ποσότητα αυτής της βιταμίνης χαρίζοντας ευεξία στο σώμα μας και ενισχύοντας την άμυνά του. Ο ανανάς είναι η μοναδική γνωστή πηγή βρομελίνης, ενός συστατικού που διασπά τις πρωτεΐνες και μειώνει τις φλεγμονές, ενώ παράλληλα διευκολύνει την πέψη.\nΤρώγοντας φρούτα γενικότερα, αλλά και ειδικότερα ανανά βοηθάμε τον οργανισμό μας να αντιμετωπίσει όλες τις σχετικές με τη γήρανση καταστάσεις, από την αποδόμηση των μυών μέχρι τις ρυτίδες. Τα αντιοξειδωτικά του μάχονται τις ελεύθερες ρίζες προστατεύοντας από τον καρκίνο.\nΗ β-καροτίνη που περιέχεται στον ανανά μειώνει τον κίνδυνο εμφάνισης άσθματος και μειώνει τα συμπτώματά του. Η βιταμίνη C, η β-καροτίνη, ο ψευδάργυρος, ο χαλκός και το φυλλικό οξύ, όλα αυτά τα συστατικά που βρίσκονται σε αφθονία στον ανανά, είναι γνωστό ότι ενισχύουν τη γονιμότητα σε άνδρες και γυναίκες. Η βρομελίνη αραιώνει το αίμα και με αυτόν τον τρόπο βοηθάει στο να διατηρούμε χαμηλή αρτηριακή πίεση. Λειτουργεί σα φυσικό υποκατάστατο της ασπιρίνης (υπό την προϋπόθεση βέβαια ότι έχετε συμβουλευτεί το γιατρό σας). Τα αντιοξειδωτικά και η βιταμίνη C φροντίζουν επίσης την υγεία του δέρματος, σκοτώνοντας τις ελεύθερες ρίζες, ενώ παράλληλα η βιταμίνη C παίζει σημαντικό ρόλο στη δημιουργία κολλαγόνου, το οποίο διατηρεί την ελαστικότητα και νεανικότητα του δέρματος.\nΕίναι προφανές ότι υπάρχουν πολλοί λόγοι για να εντάξουμε τον ανανά στο διαιτολόγιό μας και το νοστιμότατο φρούτο μάς δίνει ένα σωρό επιλογές. Μπορούμε να τον φάμε σε μια φρουτοσαλάτα, σε ένα smoothie, σαν πρόγευμα ή σαν επιδόρπιο. Ένα φλιτζάνι την ημέρα θα κάνει θαύματα.


Αρχική Επιλεγμένα Υψηλές θερμοκρασίες σε ολόκληρη την χώρα μέχρι και την Παρασκευή\n3 Σεπτέμβριος 2020 - 10:30\nΥψηλές θερμοκρασίες σε όλη την Ελλάδα θα επικρατήσουν μέχρι και την Παρασκευή. Το τελευταίο διάστημα ημερών σημειώνονται καύσωνες παρά την έναρξη του Σεπτεμβρίου. Η θερμοκρασία θα αγγίξει κόκκινο με τους βαθμούς κελσίου να φτάνουν σαραντάρια.\nΠιο συγκεκριμένα, έως και την Παρασκευή θα συνεχιστούν στην Ελλάδα οι υψηλές για την εποχή θερμοκρασίες, σύμφωνα με τα τελευταία προγνωστικά στοιχεία του Εθνικού Αστεροσκοπείου Αθηνών, με τη μέγιστη θερμοκρασία να βρίσκεται ήδη αρκετά πάνω από τις φυσιολογικές τιμές για την εποχή.\nΣτην Αττική η θερμοκρασία ήταν ήδη από εχθές έως και οκτώ βαθμούς υψηλότερη σε σχέση με τα φυσιολογικά για την εποχή επίπεδα (τη λεγόμενη κλιματική τιμή). Ενώ θα παραμείνει πάνω από αυτά έως τουλάχιστον την Παρασκευή, με αυξημένη πιθανότητα για πτώση της στη συνέχεια.\nΟι υψηλότερες μέγιστες θερμοκρασίες αυτή της εβδομάδας επικράτησαν εχθές, καθώς στα κεντρικά και νότια ηπειρωτικά έφτασαν τους 40 βαθμούς Κελσίου. Τις υπόλοιπες ημέρες οι μέγιστες τιμές στα ηπειρωτικά, αλλά και στα νησιά του Ανατολικού Αιγαίου, θα αγγίξουν τους 36-38 βαθμούς Κελσίου.\nΣυγκεκριμένα, η θερμοκρασία τις μεσημεριανές ώρες εχθές στη Θεσσαλία, στην Ανατολική Στερεά (Βοιωτία) και στη Νότια Πελοπόννησο άγγιξε τους 39-40 βαθμούς Κελσίου. Ενώ, στα νησιά του Ανατολικού Αιγαίου, στη Νότια Κρήτη και τοπικά στη Μακεδονία τους 36-37 βαθμούς Κελσίου.


Ο ΧΑΦΙΕΣ: Προσοχή στα γκουρμέ! Γυναίκα πέθανε αφού έφαγε μανιτάρια σε εστιατόριο με αστέρι Michelin\nΠροσοχή στα γκουρμέ! Γυναίκα πέθανε αφού έφαγε μανιτάρια σε εστιατόριο με αστέρι Michelin\nΣύμφωνα με την ιστοσελίδα The Telegraph, μια γυναίκα πέθανε αφού έφαγε το Σάββατο στο RiFF, ένα εστιατόριο με αστέρι Michelin στην Βαλένθια της Ισπανίας. Τουλάχιστον 23 ακόμα άτομα που έφαγαν πρόσφατα στο εστιατόριο, δήλωσαν πως αισθάνθηκαν αδιαθεσία\nΗ María Jesús Fernández Calvo (46 ετών) πέθανε την Κυριακή ύστερα από έντονο εμετό και διάρρεια, όπως γράφει η ιστοσελίδα. Η άτυχη γυναίκα επισκέφθηκε το εστιατόριο μαζί με το γιο και το σύζυγό της για να γιορτάσουν τα γενέθλια του τελευταίου. Και τα δύο άλλα μέλη της οικογένειάς της ένιωσαν αδιαθεσία μετά το φαγητό αλλά σε πολύ μικρότερο βαθμό.


Ο πολιτισμός προϊόν μόχθου και ευαισθησίας (Του Χρήστου Γιούτσου) | Καστοριανή Εστία\n3 Μαΐου 20181min0\nΟ πολιτισμός προϊόν μόχθου και ευαισθησίας (Του Χρήστου Γιούτσου)\nΤο θέμα είναι ανεξάντλητο, γι΄ αυτό για μια ακόμη φορά παλεύω για τον πολιτισμό σημαίνει πρώτα απ΄ όλα, ότι πλησιάζω, τον ανθρώπινο μόχθο, εκεί όπου αυτός διαμορφώνεται σε εικόνα, σε, μουσική, σε σκέψη.\nΓιατί ο πολιτισμός προϊόν του μόχθου και της αγωνίας για μια καλύτερη ζωή είναι. Για μια δίκαιη ζωή που όλοι έχουν δικαίωμα στην εξέλιξη της κοινωνίας και όχι στον συμβιβασμό και τον εφησυχασμό.\nΜέτωπο για τον πολιτισμό δεν σημαίνει να πλησιάζεις τον κόσμο στις στιγμές που ξεχνάει τα βάσανά του μέσα στους καπνούς της πανηγυριώτικης τσίκνας, ή στις αναθυμιάσεις του φρεσκοβρασμένου τσίπουρου.\nΟύτε σημαίνει να συναντήσεις τον “άλλον” την ώρα του χορού ή της μέθης, όπως βλέπουμε συχνά, στα κάθε λογής πανηγυράκια και στα καρναβάλια.\nΤο μέτωπο του πολιτισμού είναι το μέτωπο της ζωής, είναι το μέτωπο της καθημερινής πάλης.\nΟι αγώνες για τον πολιτισμό δεν πρέπει να είναι στατικοί με επαναλήψεις των ίδιων πάντα θεμάτων.\nΔεν πρέπει να περιορίζονται και να παγιδεύονται μόνο στα “αβαθή” και επιφανειακά, συνηθισμένα, των λεγόμενων πολιτιστικών εκδηλώσεων.\nΗ αναζήτηση του καινούργιου, με σεβασμό στο ποιοτικό παλιό, πρέπει να μας βασανίζει πάντα. Γιατί οι επαναλήψεις τις περισσότερες φορές κουράζουν και πρέπει να είναι κάτι πολύ αξιόλογο. Και σημαντικό για να αντέχουν στον χρόνο.\nΈνας άνθρωπος που αγαπάει τον πολιτισμό πρέπει να βασανίζεται και να πληγώνεται από την μέτρια και κακή επανάληψη. ΄Ενας προοδευτικός άνθρωπος πρέπει να αναζητάει το καινούργιο. Την σκέψη του πρέπει να την διακρίνει η φρεσκάδα και η δροσιά.\nΟ πολιτισμός νομιμοποιείται μόνο ως πράξη, ως πρόταση εναλλαγής, στα πεδία των χρωμάτων, των κινήσεων, των σχημάτων.\nΆλλωστε ο πολιτισμός στον άνθρωπο ορίζεται από την καθημερινή του συμπεριφορά, από τους φίλους του, από τον κοινωνικό του περίγυρο.\nΟ πολιτισμός ορίζεται και διαμορφώνεται από τις κραυγές του δρόμου, από τις συναλλαγές του, από τα παρκαρισμένα αυτοκίνητα, από τις ιαχές και προπηλακισμούς των γηπέδων. Και από τον σεβασμό ή όχι στους ηττημένους.\nΟ πολιτισμός ορίζεται και διαμορφώνεται στις πιο δύσκολες στιγμές του ανθρώπου, στις στιγμές του έρωτα, του θρήνου, της γέννησης και του θανάτου.\nΟ πολιτισμός δεν περιορίζεται μόνο στην αγάπη του ανθρώπου για την δική του πατρίδα η οποία είναι αυτονόητη, αλλά και στην αγάπη του άλλου για την δική του πατρίδα.\nΠολιτισμός είναι να ανεβαίνει καθημερινά ο ανθρωπος τα σκαλοπάτια της ευαισθησίας και του επιπέδου του.\nΝα ονερευτούμε μια κοινωνία, όπως έγραφε ο Καρλ Μαρξ “όπου ο ψαράς θα γράφει ποίηση και ο ποιητής θα ψαρεύει”, ή όπως έγραψε ο δικός μας και παγκόσμιος ποιητής Γιάννης Ρίτσος: “Εδώ δεν είναι νάμαι εγώ πάνω από σένα ή εσύ πάνω από μένα, εδώ είναι νάμαστε πάνω από τον εαυτό μας”.\npreviousΤι κατέθεσε ο Τούρκος που συνελήφθη στον Εβρο\nnextΤα εγκαίνια της 43ης Έκθεσης Γούνας με την παρουσία του Υφυπουργού Στ. Πιτσιόρλα


Δρομολόγια Πλοίων από Νάξος προς Άνδρος - bookferry.gr\nΒρείτε όλες τις σχετικές πληροφορίες για τα ακτοπλοϊκά εισιτήρια, τα ωράρια, τα πλοία, τις ακτοπλοϊκές εταιρείες, τις τιμές τη διάρκεια ταξιδιού και την απόσταση για το δρομολόγιο Νάξος-Άνδρος.\nΝάξος-Άνδρος Τιμές Πλοίων & Ακτοπλοϊκά Εισιτήρια\nΟι τιμές των ακτοπλοϊκών εισιτηρίων για το δρομολόγιο Νάξος-Άνδρος εξαρτώνται από τον τύπο πλοίου που θα επιλέξετε καθώς και από το αν θα μεταφέρετε αυτοκίνητο ή μηχανή. Χρησιμοποιήστε τη φόρμα αναζήτησης του bookferry.gr για να δείτε τις τιμές των εισιτηρίων και τυχόν προσφορές για το δρομολόγιο.\nΝάξος-Άνδρος Διάρκεια Ταξιδιού\nΤο πόση ώρα είναι η διάρκεια του ταξιδιού για το δρομολόγιο Νάξος-Άνδρος εξαρτάται από τον τύπο πλοίου τον οποίο θα επιλέξετε. Το συμβατικό πλοίο για το Νάξος-Άνδρος κάνει περισσότερη ώρα ενώ αν επιλέξετε γρήγορο πλοίο ή τύπου καταμαράν ο χρόνος μειώνεται σημαντικά.\nΝάξος Άνδρος Τιμή Εισιτηρίων Αυτοκινήτου\nΠόσο κοστίζουν τα εισιτήρια πλοίου για μεταφορά αυτοκινήτου για το δρομολόγιο Νάξος Άνδρος; Η τιμή των εισιτηρίων εξαρτάται από την εταιρεία καθώς και το είδος ferry που θα επιλέξετε (συμβατικό ή τύπου highspeed). Ελέγξτε τις επιλογές που σας προσφέρει ή κάθε ακτοπλοϊκή εταιρεία και επιλέξτε την πιο συμφέρουσα λύση για το δρομολόγιο Νάξος Άνδρος.


ange-ta: Γιατι δεν έχουμε βγει ακόμα στους δρόμους να συμπαρασταθούμε στους Κύπριους αδελφούς μας;\nEingestellt von ange-ta um 3/24/2013 07:27:00 pm\nΓια τον ιδιο λογο που δεν βγαινουμε τρια χρονια τωρα. Για τον ιδιο λογο που δεν μας συγκινει και εξοργιζει το παιδι που λιποθημα, αρκει να μην ειναι το δικο μας!!!\nΚαι όμως πού στα τσακίδια είναι όλοι οι Πατριώτες;\nΔηλαδή κατεβαίνουμε για οικονομικούς λόγους και όχι γιατι το έθνος χάνεται; Τώρα καταλαβαίνει κανείς τι ρόλο βαράνε όλα τα κόματα.\n>και όχι γιατι το έθνος χάνεται; <\nΚατεβαίνουμε για να χαθεί το έθνος!\nαλητεία! Το ανέρτησα.\nΤο είδα και σ' ευχαριστώ.\nΉθελα να 'ξερα, οι Έλληνες εργαζόμενοι δεν βλέπουν ότι οι εργατοπατέρες τους κοροϊδεύουν και στρέφονται ευθέως κατά των συμφερόντων τους; Αν το βλέπουν, γιατί δεν τους παίρνουν με τι πέτρες; Αν όχι, τότε είναι άξιοι της μοίρας των.


ANT1 internet world | Ραντεβού .... και στον ΑΝΤ1!\nΡαντεβού .... και στον ΑΝΤ1!\nΠριν από το ραντεβού της Πέμπτης οι δύο φίλτατοι συνάδελφοι, Νεκτάριος Πετεβίνος και Φανούριος Κωσταντίνου, θα τα πουν και .... στον ΑΝΤ1. Θα συνομιλήσουν με τον Παύλο Καδή στην εκπομπή Μέρα Μεσημέρι γύρω στις δύο παρά τέταρτο σήμερα Τρίτη, για το μεγάλο ντέρμπι Απόλλωνα - ΑΠΟΕΛ και όχι μόνο.\nΔεν θα τσακκωθούν και από αέρος αυτοί οι δυό; Και δεν θα δυναμιτίσουν το κλίμα;


Εντυπωσιακές εικόνες από την άμπωτη στο Ηράκλειο | Cityportal.gr\nΕντυπωσιακές εικόνες από την άμπωτη στο Ηράκλειο\nΣημερινές (6 Μαρτίου) εικόνες από την τεράστια άμπωτη που παρατηρείται για δέκατη μέρα στην παραλία του Ναυπλίου κλέβουν τις εντυπώσεις με τα ξεχωριστά τοπία που δημιουγούνται από το φαινόμενο αυτό. Η θάλασσα τραβήχτηκε προς τα μέσα ακόμη πιο πολύ απ’ ό,τι τις προηγούμενες φορές που είχε παρατηρηθεί ξανά το φαινόμενο.\nΟι Ναυπλιώτες και οι επισκέπτες της πόλης αντικρίζουν μια τεράστια αμμουδερή παραλία.\nΕικόνες που κόβουν την ανάσα και προκαλούν εντύπωση καταγράφτηκαν στις 5 Μαρτίου στην παραλία της Αμμουδάρας του νομού Ηρακλείου.\nΗ θάλασσα έχει υποχωρήσει αρκετά έως και 10 μέτρα και σε συνδυασμό με την κατακόρυφη πτώση του νερού έως 30 πόντος, είχε ως αποτέλεσμα να φανεί ο πυθμένας και πετρώδεις πλάκες.\nΤο φαινόμενο λέγεται «άμπωτη» και οι εικόνες από τους “Μετεωκρήτες” που δημοσιευθήκαν κάνουν ήδη τον γύρο του διαδικτύου και προκαλούν έκπληξη και συνάμα ανησυχία.\nΤι αναφέρει στο neakriti.gr ο Γεωλόγος του Μουσείου Φυσικής Ιστορίας Κρήτης κ. Χαράλαμπος Φασουλάς:\n«Δεν υπάρχει απολύτως λόγος ανησυχίας. Πρόκειται για ένα φαινόμενο ,σίγουρα όχι προσεισμικό αλλά παλιρροιακό που εμφανίζεται κάθε χρόνο τέτοια εποχή, ανέφερε μεταξύ άλλων στο neakriti, ο γεωλόγος του Μουσείου Φυσικής Ιστορίας Κρήτης, κ. Φασουλάς, υπογραμμίζοντας παράλληλα ότι «η θάλασσα αποτραβιέται, όμως επανέρχεται μετά από λίγες ημέρες .\nΟνομάζεται «άμπωτη» το φαινόμενο και σε καμία περίπτωση δεν σχετίζεται με επικείμενη εκδήλωση σεισμού η σεισμού που έχει προηγηθεί».\nΣε ερώτηση πώς ακριβώς εξηγείται το φαινόμενο αυτό ο κ. Φασουλάς υποστήριξε ότι «Στην ουσία είναι ένα πλανητικό – μετεωρολογικό φαινόμενο που οφείλεται στην ευθυγράμμιση πλανητών αυτήν την περίοδο κατά την εαρινή ισημερία, έλκοντας παράλληλα το νερό των ωκεανών που συγκεντρώνεται προς την ζώνη του ισημερινού.\nΣε συνδυασμό με τις υψηλές ατμοσφαιρικές πιέσεις που παρατηρούνται αυτήν την εποχή, έχει ως αποτέλεσμα την υποχώρηση της θάλασσας και την κατακόρυφη πτώση του νερού».\nΕπίσης πρέπει να τονιστεί όσο πιο ρηχή είναι η θάλασσα τόσο πιο πολύ θα υποχωρήσει και θα φανεί ο πυθμένας.\n“Δεiτε για παράδειγμα στην θαλάσσια περιοχή έξω από τον Κούλε, δεν παρατηρείται τέτοιο φαινόμενο καθώς εκει η θάλασσα δεν είναι ρηχή αλλά βαθιά”, προσθέτει χαρακτηριστικά ο κ. Φασουλάς.\nΒέβαια αξίζει να αναφερθεί ότι η άμπωτη διαπιστώθηκε και σε άλλες περιοχές της Κρήτης, όπως για παράδειγμα στην Ιεράπετρα αλλά και σε περιοχές του Αιγαίου ,της Χαλκιδικής όπου και υπήρξαν αναφορές ότι τα πλοία δεν μπορούσαν να δέσουν καθώς υπήρχε μεγάλη υποχώρηση της θάλασσας ενώ η άμπωτη έκανε την εμφάνιση της και στο εξωτερικό, και δη στην Βενετία.\nΣε κάθε περίπτωση, οι ειδικοί εμφανίζονται καθόλα καθησυχαστικοί και όπως αναφέρουν, το φαινόμενο κρατάει μέρες, ενισχύεται ανά περιόδους ανάλογα και με τον καιρό και τα επόμενα 24ώρα, η θάλασσα θα επανέλθει στα φυσιολογικά της επίπεδα.\nΦωτογραφίες: Μετεωκρήτες από Αθηνά Γκούσγκου


Καλοκαιρινές συμβουλές: Βοήθα την να προστατέψει τώρα τα μαλλιά της από τον ήλιο\nΜπορεί να της φαίνεται περίεργο αλλά εσύ ξέρεις πως είναι αλήθεια. Τα μαλλιά της χρειάζονται προστασία από τον ήλιο και πρέπει να βρεις τρόπο να το πιστέψει.\nΕμείς γνωρίζουμε πως θα προστατεύσει τα μαλλιά της από τον ήλιο, θα της τα αποκαλύψουμε με τις συμβουλές μας και το μόνο που έχει να κάνει είναι να τις ακολουθήσει.\nTips για να προστατεύσει τα μαλλιά της από τον ήλιο:\nΞεκινάμε από το πρώτο και βασικότερο το κούρεμα: Πριν αρχίσει να πηγαίνει θάλασσα πρέπει να την πείσεις να τα κουρέψει. Αφαιρώντας την ψαλίδα τα μαλλιά της θα δείχνουν πιο υγιή και δυνατά.\nΝα μην ξεχνά το καπέλο της: Είναι βασικό να προσπαθεί, όσο τουλάχιστον μπορεί, να περιορίσεις την επαφή τους με τον ήλιο. Πως θα το κάνει; Φορώντας το καπελάκι της.\nΝα τα ξεπλένει: Μην αφήνει τα μαλλιά της με το αλάτι της θάλασσας. Αυτό φθείρει τη σύνθεση των μαλλιών και τα κάνει να μοιάζουν πιο θαμπά. Αν δεν μπορεί να λουστεί τουλάχιστον να ρίξει απλά χλιαρό νερό.\nΥπάρχουν κατάλληλα προϊόντα που έχεις προμηθευτεί από τις εταιρίες που συνεργάζεσαι και πρέπει να αγοράσει: Θα της βρεις τα κατάλληλα προϊόντα για εκείνη, για να φροντίσει καλύτερα τα μαλλάκια της από τον ήλιο.


Δραπετσώνα - Κερατσίνι keratsini - drapetsona: Πολιτισμός\nΣυνεχίστηκαν οι πολιτιστικές εκδηλώσεις.\nΑυτή τη φορά απευθύνθηκαν σε άλλο κοινό.\nΉρθε κάποιος συγγενής του Πολυκανδριώτη.\nΚαμιά σχέση με τον Πασχάλη.\nΑναρτήθηκε από Συντακτική Ομάδα στις 9/09/2009 10:05:00 π.μ.


ΣΕΤΕ: Κάθε τουρίστας άφησε πίσω του από δύο κιλά σκουπίδια! – EnergyIn\nHome Νέα ΣΕΤΕ: Κάθε τουρίστας άφησε πίσω του από δύο κιλά σκουπίδια!\nΣε… “οικόπεδο” σκουπιδιών εξελίχθηκε η Ελλάδα το 2018, σύμφωνα με πρόσφατη μελέτη του ΣΕΤΕ, του Συνδέσμου Τουριστικών Επιχειρήσεων Ελλάδας.\nΒάσει των στοιχείων της μελέτης, κάθε τουρίστας που επισκέφθηκε την Ελλάδα το 2018 άφησε πίσω του κατά μέσο όρο δύο κιλά σκουπιδιών.\nΜόνο το 2018, περισσότερα από 33 εκατομμύρια άνθρωποι επισκέφθηκαν τη χώρα, είτε ως μέρος της τακτικής βιομηχανίας διακοπών είτε ως επιβάτες σε κρουαζιερόπλοια.\nΑυτός ο αριθμός επισκεπτών, μαζί με τα εσωτερικά προβλήματα της χώρας σχετικά με το θέμα των σκουπιδιών, θέτει τεράστιο βάρος στο περιβάλλον της Ελλάδας.\nΣύμφωνα με τον ΣΕΤΕ, η Ελλάδα πρέπει να αλλάξει την κατεύθυνση της και να υιοθετήσει μια πιο φιλική προς το περιβάλλον προσέγγιση στην τουριστική πολιτική της, προκειμένου να ανταποκριθεί στις απαιτήσεις της εποχής μας για την αντιμετώπιση αυτού του παγκόσμιου ζητήματος.\nΕίναι σημαντικό να αναφέρουμε εδώ ότι, σύμφωνα με μια σειρά πρόσφατων ερευνών, περισσότεροι από ένας στους δύο τουρίστες στην Ευρώπη επιδιώκουν τώρα ξενοδοχεία και άλλα καταλύματα που ενσωματώνουν κάποιες φιλικές προς το περιβάλλον πρακτικές.\nΕίναι σαφές ότι πολλοί ταξιδιώτες σήμερα είναι περισσότερο περιβαλλοντικά συνειδητοί από ποτέ και είναι έτοιμοι να αναλάβουν κάποιο βαθμό ευθύνης στις επιλογές ταξιδιών τους.\nΑυτό θα μπορούσε είτε να σημαίνει ότι οι εγκαταστάσεις χρησιμοποιούν ενέργεια από ανανεώσιμες πηγές είτε διαθέτει εγκαταστάσεις ανακύκλωσης ή άλλα μέσα που συμβάλλουν στη μείωση της ρύπανσης από σκουπίδια και πλαστικά ή έχει περιορίσει με κάποιο τρόπο τις εκπομπές CO2.\nΩστόσο, εκτός από τους πολλούς τουρίστες που φιλοξενεί η χώρα κάθε χρόνο, οι Έλληνες πολίτες καθίστανται ολοένα και περισσότερο ενήμεροι για τις συνέπειες της απεριόριστης χρήσης πλαστικών, καθώς και της ρύπανσης γενικότερα.\nΠρόσφατα, η ελληνική κυβέρνηση ανακοίνωσε ότι θα απαγορεύσει εντελώς τις πλαστικές ύλες μιας χρήσης μέχρι τον Ιούνιο του 2021 προκειμένου να αντιμετωπίσει τη ρύπανση από τα πλαστικά.\nΑυτό θα αρχίσει σταδιακά το 2020, ένα χρόνο πριν από την εκπονή της προθεσμίας της ΕΕ για την πλήρη απαγόρευση πλαστικών μίας χρήσης σε ολόκληρη την Ευρωπαϊκή Ένωση.\ntags: Περιβάλλον ΣΕΤΕ σκουπίδια τουρισμός τουρίστες\nπροηγούμενο Ανακύκλωσε και ταξίδεψε για να δεις τον Γιάννη Αντετοκούνμπο (vid)\nεπόμενο K. Χατζηδάκης: «Σήμερα δεν είναι μαζί μας η Ελλάδα της μοιρολατρίας, αλλά η Ελλάδα της καινοτομίας»


Ταξίδεψε στη Σαντορίνη με την SKY express | SKY express σε SKY joy+ και enjoy!*\nΣύμφωνα με έρευνες και ανασκαφές στη Σαντορίνη, η πρώτη ανθρώπινη παρουσία στο νησί εντοπίζεται στη Νεολιθική Περίοδο. Οι ανακαλύψεις που έγιναν σε μια πόλη κοντά στο Ακρωτήρι και την περίφημη Κόκκινη Παραλία έδειξαν την ύπαρξη μιας αρχαίας μινωικής αποικίας, με την πόλη να μοιάζει πολύ με αυτές που βρέθηκαν στο νησί της Κρήτης. Στην αρχαιότητα, το νησί της Σαντορίνης ήταν γνωστό ως Στρογγυλή. Το 1500 π.Χ., η Στρογγυλή έπεσε θύμα μιας τεράστιας ηφαιστειακής έκρηξης, η οποία βύθισε το κέντρο της Σαντορίνης, ενώ οι πολλοί σεισμοί που ακολούθησαν κατέστρεψαν μεγάλο μέρος του υπόλοιπου νησιού. Σύμφωνα με την ιστορία, οι Φοίνικες εγκαταστάθηκαν στην αρχαία Θήρα γύρω στο 1.300 π.Χ. και έμειναν για πέντε γενιές. Στη συνέχεια, γύρω στο 1100 π.Χ., το νησί καταλήφθηκε από τους Λακεδαιμόνιους. Τον 7ο και 6ο αιώνα π.Χ., η Θήρα είχε εμπορικές σχέσεις με τα περισσότερα νησιά και πόλεις της Ελλάδας και, κατά την Ελληνιστική περίοδο, έγινε σημαντικό εμπορικό κέντρο και σημαντική ναυτική βάση, λόγω της άρτιας στρατηγικής της θέσης. Μεταξύ 1200 και 1579 μ.Χ., το νησί βρισκόταν υπό βυζαντινή κυριαρχία και το 1204 μ.Χ. παραδόθηκε στον Ενετό Μάρκο Σανούδο και έγινε μέρος του Δούκα του Αιγαίου. Το όνομά της δόθηκε από τους Ενετούς από το όνομα Santa Irini, μιας καθολικής εκκλησίας. Έπειτα, επί Τουρκοκρατίας, η Σαντορίνη πέτυχε εμπορική ανάπτυξη, αλλά λόγω των πολέμων του 20ου αιώνα, η οικονομία της παρήκμασε και οι κάτοικοι εγκατέλειψαν το νησί μετά τον καταστροφικό σεισμό του 1956. Η τουριστική ανάπτυξη στη Σαντορίνη ξεκινά τη δεκαετία του 1970 και σήμερα είναι ένας από τους δημοφιλέστερους τουριστικούς προορισμούς στον κόσμο.\nΠαλαιά και Νέα Καμένη (Ηφαίστειο της Σαντορίνης)\nΗ Σαντορίνη είναι προικισμένη με ένα μοναδικό είδος φυσικής ομορφιάς και ένα άγριο τοπίο που ήταν αποτέλεσμα αρκετών ηφαιστειακών εκρήξεων όλα αυτά τα χρόνια. Αν και το τεράστιο ηφαίστειο ήταν αδρανές από την τελευταία του έκρηξη τη δεκαετία του 1950, εξακολουθεί να θεωρείται ενεργό, και η καλντέρα σε σχήμα ημισελήνου είναι ένα από τα πιο διάσημα σημεία ενδιαφέροντος στο Αιγαίο Πέλαγος. Εκτός από το κυρίως νησί, η καλντέρα της Σαντορίνης περιλαμβάνει άλλα δύο μικρά νησάκια φτιαγμένα εξ ολοκλήρου από μαύρη λάβα που είναι γνωστά ως Παλαιά Καμένη και Νέα Καμένη ή Ηφαίστειο. Γεωγραφικά, το σύμπλεγμα των μικρών νησιών ήταν το νεότερο σύνολο νησιών που αναδύθηκε από τη θάλασσα στην περιοχή της Ανατολικής Μεσογείου. Το ενεργό ηφαίστειο της Σαντορίνης είναι από τα κορυφαία αξιοθέατα του νησιού και ένα από τα μεγαλύτερα υποθαλάσσια ενεργά ηφαίστεια στο κόσμο.\nΤα οινοποιεία της Σαντορίνης αποτελούν ένα μεγάλο κομμάτι της ιστορίας του νησιού, μιας και το ηφαίστειό της έχει δημιουργήσει ένα ιδιαίτερο οικοσύστημα, με το ηφαιστειακό χώμα να ενισχύει την ανάπτυξη και την ευδοκίμηση των αμπελιών. Γνωρίστε την οινοπαραγωγική παράδοση της Σαντορίνης μέσα από τους ξακουστούς δρόμους του κρασιού, οι οποίοι περιλαμβάνουν περιηγήσεις και γευστικές δοκιμές των διαφόρων ποικιλιών κρασιών του νησιού. Στη Σαντορίνη θα βρείτε συνολικά 16 οινοποιεία, τα οποία δέχονται κάθε χρόνο πάνω από 700.000 επισκέπτες. Επισκεφθείτε κάποια από αυτά στο επόμενό σας ταξίδι στην Σαντορίνη και μυηθείτε σε όλη τη διαδικασία παραγωγής του κρασιού, δοκιμάζοντας τις μοναδικές και εξαιρετικές του ποικιλίες.\nΑστυνομία: 2286 022649\nΑεροδρόμιο: 2286 028400\nΛιμάνι: 2286 022239\nΛεωφορείο: 2286 025404\nTaxi: 2286 022555\nΝοσοκομείο: 2286 035300\nΚαιρικές συνθήκες Σαντορίνη\nΚ.Α. Σαντορίνης (JTR)


Πέτρος Τρουπιώτης 26-01-2021 00:03\nΟι συνεχείς, ανούσιες, ατεκμηρίωτες και μερικές φορές περίεργες καταγγελίες, μπορεί να απαξιώσουν το θέμα στην κοινωνία\nΗ θαρραλέα καταγγελία που έκανε η Ολυμπιονίκης Σ. Μπεκατώρου, μια κίνηση για την οποία, έστω και μετρά από τόσα χρόνια είναι σαφές ότι χρειαζόταν μεγάλη ψυχική δύναμη, άνοιξε ένα παράθυρο ελπίδας για το συγκεκριμένο θέμα.\nΈνα παράθυρο ελπίδας για όλες τις γυναίκες που με τον ένα η τον άλλο τρόπο, έχουν «ενοχληθεί» σεξουαλικά στην εργασία τους και όχι μόνον.\nΈνα παράθυρο ελπίδας και μια δυνατότητα να μιλήσουν και αυτές για ότι τους έχει συμβεί..\nΑλλά το πιο σπουδαίο αυτής της κίνησης , είναι ότι δίνει την δυνατότητα σε όλες κοπέλες , γυναίκες, δέχονται αυτό το διάστημα κάθε είδους σεξουαλική παρενόχληση να πάρουν θάρρος και να αντιδράσουν την «βία» αυτή.\nΜια «βία» που είναι ίσως πιο σκληρή από την βία των χεριών, μια και είναι ύπουλη , μπορεί να υπάρξει παντού και κυρίως είναι αρκετά δύσκολο να αποδειχθεί.\nΚαι είναι ιδιαίτερα ελπιδοφόρο ότι ένας κρατικός μηχανισμός κινήθηκε ήδη – και μάλιστα με ταχύτατους ρυθμούς – για να υπάρξει ένα είδος θωράκισης όσων καταγγέλλουν τέτοια φαινόμενα , αλλά και τιμωρία όσων ευθύνονται. Όσων, εν πάσει περιπτώσει, δεν έχουν παραγραφεί τα αδικήματα.\nΚαι βέβαια, η φυσική τιμωρία είναι πολύ σημαντικό να υπάρχει, έστω και ως ένα είδος μικρής δικαίωσης του θύματος, ως ένα μέσο αποτροπής .\nΗ καταδίκη όμως στην κοινωνία, ο στιγματισμός πράξεων και ανθρώπων , είναι ίσως η μεγαλύτερη τιμωρία και κυρίως το δυνατότερο αντικίνητρο , ώστε να μην υπάρχουν μιμητές όλων αυτών.\nΓι' αυτό και το όλο θέμα είναι σαφές ότι πρέπει να διατηρηθεί μεν «ψηλά στην ατζέντα», όμως από την άλλη πλευρά θα πρέπει (με κάθε τρόπο) να προφυλαχθεί η σοβαρότητα του.\nΚαι για να προφυλαχθεί θα πρέπει, παράλληλα με τις πολύ σοβαρές καταγγελίες που αυτή την στιγμή βλέπουν σιγά-σιγά το φως της δημοσιότητας, να μην μπούμε σε έναν πλειστηριασμό καταγγελιών , κάθε είδους, είτε γιατί έτσι «είναι η μόδα», «είτε γιατί είναι ώρα για δημοσιότητα», είτε κάτι αντίστοιχο.\nΓιατί καταγγελίες του στυλ «κάποιος πολιτικός κάποτε προσπάθησε να με παρενοχλήσει στο ασανσέρ» ή άρθρα για το τι έχουν υποστεί στην επαγγελματική τους καριέρα κάποιες, όταν ορισμένες φορές είναι γνωστό ότι ίσως συνέβαινε και το αντίθετο, μπορούν να οδηγήσουν το όλο θέμα στην απαξίωση.\nΚαι αυτό δεν πρέπει να γίνει.\nΟι κρατικοί μηχανισμοί αλλά και εμείς οι δημοσιογράφοι οφείλουμε να κρατήσουμε το θέμα μέσα σε σοβαρά πλαίσια, όπως εξάλλου και είναι.\nΝα μην παρασυρθούμε από «καταγγελίες» κάθε είδους από πρόσωπα που επιθυμούν να βγουν και πάλι στο προσκήνιο ή απλώς νιώθουν πως πρέπει να αποτελέσουν και αυτές ένα μέρος του θέματος-θεάματος.\nΗ υπερβολική προβολή και μάλιστα ανούσιων , περίεργων και χωρίς κανένα είδος τεκμηρίωσης καταγγελιών , μπορεί να οδηγήσει το όλο θέμα σε απαξίωση στα μάτια της κοινής γνώμης.\nΚαι αυτό θα είναι το χειρότερο που θα μπορούσε να γίνει.\nΤο χειρότερο και για όσες πραγματικά υπέστησαν σεξουαλική παρενόχληση και για όσες υφίστανται τώρα αλλά και για την κοινωνία μας συνολικά…\nTο πρόβλημα είναι πολύ σοβαρό για να το αφήσουμε να εξευτελισθεί….


Πώς ανοίγουν τα καζίνο μετά τον κορωνοϊό: Ποια ζήτησαν παράταση- Η απόφαση της Επιτροπής Παιγνίων | ΤΟ ΠΟΝΤΙΚΙ\nΤην υποχρέωση των ελληνικών καζίνο να ανοίξουν το αργότερο μέχρι σήμερα Παρασκευή 3/7, επισήμανε με επιστολή που έστειλε στις 30/6 στους ιδιοκτήτες καζίνο ο Πρόεδρος της Επιτροπής Παιγνίων κ. Ευάγγελος Καραγρηγορίου υπενθυμίζοντάς τους τις υποχρεώσεις της άδειάς τους.\nΗ ελληνική αγορά καζίνο, που είναι σύμφωνα με ρεπορτάζ του mononews.gr σε διαρκή πτώση τα τελευταία χρόνια, με πολλά καζίνο να έχουν μεγάλα χρέη δέχτηκε ισχυρό χτύπημα από την πανδημία, που κράτησε κλειστά τα καζίνο για πάνω από τρεις μήνες. Η επιδείνωση της αγοράς ωστόσο επιτάχυνε και τις εξελίξεις και έτσι ολοκληρώθηκε η διαπραγμάτευση για την απόκτηση του καζίνου Λουτρακίου από τον όμιλο Comer και έλαβε προστασία από πιστωτές το καζίνο Ρίου που κατέθεσε χθες, αίτηση ένταξης στον πτωχευτικό κώδικα.\nΜε δεδομένες τις δυσκολίες της αγοράς, ο Πρόεδρος της ΕΕΕΠ έστειλε την επιστολή στα καζίνο για να τα παρακινήσει να ανοίξουν, καθώς, παρότι η ημερομηνία επανεκκίνησης των επιχειρήσεων καζίνο ήταν η 29/6, τα περισσότερα καζίνο επέλεξαν να μην ανοίξουν, είτε επειδή δεν είχαν ακόμη προετοιμαστεί είτε από το φόβο μειωμένων τζίρων. Στην επιστολή του Προέδρου της ΕΕΕΠ τονίζεται ότι οι διοικήσεις των καζίνο οφείλουν να μεριμνήσουν για την άμεση, εντός ευλόγου χρονικού διαστήματος επανέναρξη της λειτουργίας τους, σύμφωνα με τα προβλεπόμενα στην άδειά τους και στις κείμενες διατάξεις για την τήρηση υγειονομικών πρωτοκόλλων.\nΠοιοι άνοιξαν- ποιοι ζητούν παράταση\nΤο Καζίνο Regency στη Θεσσαλονίκη, άνοιξε τη Δευτέρα 29/6 και σύμφωνα με πληροφορίες δέχτηκε την πρώτη μέρα 1600 επισκέπτες, πολύ καλή επίδοση με δεδομένες τις δυσκολίες της φετινής περιόδου. Σημειώνεται ωστόσο ότι το αντίστοιχο διάστημα πέρσι δεχόταν ημερησίως πάνω από 2.000 επισκέπτες. Ωστόσο στελέχη της εταιρείας ανησυχούν ότι οι επόμενες μέρες δεν θα είναι το ίδιο καλές με δεδομένη την οικονομική στενότητα.\nΑμέσως αφού έλαβαν την επιστολή άνοιξαν τα περισσότερα καζίνο, προχθές το Μοντ Παρνές, χθες άνοιξε τι καζίνο στη Φλώρινα, προχθές στη Ρόδο , την Κέρκυρα και την Αλεξανδρούπολη ενώ σήμερα αναμένεται να ανοίξει και το καζίνο Ρίο. Σημειώνεται οτι το καζίνο Ρίο, του οποίου τα χρέη ξεπερνούν τα 100 εκατ. ευρώ, πέτυχε να πάρει προσωρινή διαταγή χθες με την κατάθεση της αίτησης υπαγωγής στον πτωχευτικό κώδικα, που θα συζητηθεί σε 4 μήνες.\nΤο Μοντ Παρνές είχε επίσης 1500 επισκέπτες την πρώτη μέρα που άνοιξε. Αντίθετα ασθενική ήταν η προσέλευση στα καζίνο Αλεξανδρούπολης και Κέρκυρας, αν και σύμφωνα με τον κ. Πηλαδάκη «είναι αναμενόμενη μια πτώση λόγω της συγκυρίας, αλλά οι πρώτες μέρες δεν είναι αντιπροσωπευτικές. Θα έχουμε εικόνα για το βαθμό της πτώση στις επόμενες εβδομάδες».\nΤο καζίνο Σύρου ζήτησε και πήρε παράταση για να ανοίξει σε μία εβδομάδα και οφείλει να έχει ανοίξει μέχρι την επόμενη Παρασκευή 10/7.\nΤο καζίνο Πόρτο Καρράς, θα ζητήσει ολιγοήμερη παράταση καθώς προετοιμάζει τα νέα πρωτόκολλα ενώ έχει και νέα διοίκηση αφού πρόσφατα ολοκληρώθηκε και η πώλησή του στον όμιλο Σαββίδη. Πληροφορίες αναφέρουν ότι μέχρι τη Δευτέρα θα ανοίξει.\nΤο καζίνο Λουτρακίου, σύμφωνα με πληροφορίες, επειδή βρίσκεται σε φάση εξαγοράς από το Comer Group, θα ζητήσει επίσης παράταση στην ημερομηνία επαναλειτουργίας. Σημειώνεται ότι το καζίνο έχει οφειλές 5 εκατ. ευρώ στο Δημόσιο από τη διαφορά του φόρου παιγνίων (αφού έχασε τη σχετική νομική υπόθεση στο ΣτΕ) και επιπλέον οφειλές 4,5 εκατ. ευρώ από φόρο παιγνίων που δεν έχει αποδώσει από τον Οκτώβριο του 2019 μέχρι το Μάρτιο. Ωστόσο, πληροφορίες αναφέρουν ότι δεν υποχρεούται να αποπληρώσει οφειλές για να ανοίξει τώρα, αλλά μπορεί να τα καταβάλει το Σεπτέμβριο.\nΈγκυρες πηγές αναφέρουν ότι ο νέος επενδυτής κ. Luke Comer διαπραγματεύεται το κούρεμα των οφειλών του καζίνο Λουτράκι σε Δημόσιο (10 εκατ. ευρώ) και ασφαλιστικά ταμεία (30 εκατ. ευρώ). Ταυτόχρονα, άλλες πηγές αμφιβάλλουν αν είναι στα σχέδιά του να κρατήσει το καζίνο.


ΣΤΑΣΗ ΒΥΡΩΝΑ - ΤΕΧΝΕΣ, ΠΟΛΙΤΙΣΜΟΣ: Ο Μανώλης Γλέζος διαβάζει Γιάννη Ρίτσο\nΟ Μανώλης Γλέζος διαβάζει Γιάννη Ρίτσο\n« Η ρίζα μένει.\nΓιατί οι γιορτές μας δεν τέλειωσαν , αδέλφια μου.\nΟι πιο καλές γιορτές μας αρχίζουν πάντοτε αύριο.\nΣ΄αυτόν το δρόμο δεν υπάρχουν λιποτάχτες.\nΣ΄αυτόν το δρόμο δεν πεθαίνει κανένας»\n(Γιάννη Ρίτσου, Ανυπότακτη Πολιτεία , απόσπασμα)\nΕτικέτες Μανώλης Γλέζος, Ποιηση, Πολιτισμός, Ρίτσος, Σταση Βυρωνα, τέχνες


Ζαχαρίας Καπλανίδης: «Πλεονέκτημά μας η καινοτομία» | Δ|Υ|Ο Magazine\nComments Off on Ζαχαρίας Καπλανίδης: «Πλεονέκτημά μας η καινοτομία»\nΖαχαρίας Καπλανίδης: «Πλεονέκτημά μας η καινοτομία»\nEδώ και 37 χρόνια βρίσκεται στο τιμόνι του Ομίλου Zita, ενός Ομίλου που έχει χαράξει τη δική του πορεία στο χώρο του συνεδριακού τουρισμού και καινοτομεί προσφέροντας μοναδικές υπηρεσίες τόσο προς την επιστημονική κοινότητα, όσο και προς το ευρύ κοινό. Χαρακτηριστικό παράδειγμα το Δ|Υ|Ο FORUM η μοναδική διοργάνωση που δίνει στον Έλληνα τη δυνατότητα να ενημερωθεί και να βελτιώσει την υγεία του και την ποιότητα ζωής του. Ο Ζαχαρίας Καπλανίδης, Πρόεδρος & Διευθύνων Σύμβουλος Ομίλου Zita, δίνει τον τόνο για τα βήματα που πρέπει να γίνουν για την ανάπτυξη τόσο του συνεδριακού τουρισμού όσο και του τουρισμού υγείας, σχολιάζει τις δυσκολίες του επιχειρείν και τα κακώς κείμενα της χώρας μας.\nΟ Όμιλος Ζita συμπληρώνει 37 χρόνια αδιάλειπτης και επιτυχημένης λειτουργίας. Ποιο είναι το φάσμα των δραστηριοτήτων του;\nO Όμιλος ξεκίνησε με τη Zita Congress και βασική δραστηριότητα την οργάνωση συνεδρίων, εκθέσεων, επιχειρηματικών εκδηλώσεων και events. Aπό το 2015, η νέα μας εταιρεία, η Zita Medical Management, δραστηριοποιείται σε κάτι νέο στην Ελλάδα, στην προσφορά υπηρεσιών management προς τις επιστημονικές ιατρικές εταιρείες, προσφέροντάς τους μια πολύ μεγάλη γκάμα από υπηρεσίες, όπως η επιμέλεια, η εκτύπωση και η διανομή των περιοδικών των επιστημονικών εταιρειών, εξειδικευμένες υπηρεσίες στο χώρο της επικοινωνίας, δημιουργία websites, υπηρεσίες digital marketing και διαχείρισης social media- όλα αυτά τα σύγχρονα εργαλεία που μπορεί να χρησιμοποιήσει ένας Οργανισμός ή ένας Όμιλος, για να αυξήσει την παρουσία του στα social media και γενικότερα στην επικοινωνία.\nΠολύ σημαντικό εργαλείο είναι επίσης το χορηγικό μας τμήμα. Όλα τα περιοδικά που εκδίδουμε για λογαριασμό επιστημονικών εταιρειών, που είναι πάνω από δέκα, είναι αυτοχρηματοδοτούμενα. Οι επιστημονικές εταιρείες δεν πληρώνουν για την επιμέλεια, την έκδοση και τη διανομή τους, αφού το χορηγικό και εμπορικό τμήμα του Ομίλου Zita εξασφαλίζει τους σχετικούς πόρους.\nΠοιες είναι οι βασικές αρχές του Ομίλου Zita και ποια θα χαρακτηρίζατε ως τα δυνατά σημεία του;\nΤο δυνατό σημείο του Ομίλου Zita είναι η καινοτομία. Ξεκινώντας το 1982, η Zita λειτούργησε για πάρα πολύ λίγο σαν ένα κλασικό τουριστικό γραφείο και γρήγορα προχώρησε στην εξειδίκευσή της στο χώρο του συνεδριακού τουρισμού. Ήμουν ο εμπνευστής και είχα την πρωτοβουλία μάλιστα για τη δημιουργία τόσο του HAPCO, του Ελληνικού Συνδέσμου Οργανωτών Συνεδρίων, ο οποίος προχώρησε σε πάρα πολλές ενέργειες και κυρίως στο να πείσει την Πολιτεία να σκύψει πάνω στον συνεδριακό τουρισμό, όσο και του EFAPCO, της Ευρωπαικής Συνομοσπονδίας Επαγγελματιών Οργανωτών Συνεδρίων. Πετύχαμε ο αναπτυξιακός νόμος να επιδοτήσει τη δημιουργία συνεδριακών κέντρων, κάτι που «ευθύνεται» για τα συνεδριακά κέντρα που βρίσκονται σήμερα διάσπαρτα στην Ελλάδα. Βέβαια, έχουμε πολύ δρόμο ακόμη για να πετύχουμε τα μερίδια που πραγματικά αναλογούν στη χώρα μας στο συγκεκριμένο είδος τουρισμού. Η καινοτομία λοιπόν είναι το βασικό μας χαρακτηριστικό. Συνεχίσαμε καινοτομώντας με τη Zita Medical Management που ήταν η πρώτη ελληνική εταιρεία που ασχολήθηκε με το management των επιστημονικών, ιατρικών εταιρειών. Το 2009, μετά από διεθνή διαγωνισμό στο Σιάτλ των ΗΠΑ, και ενάντια σε πολυεθνικούς κολοσσούς, η Zita κατόρθωσε να κερδίσει το διαγωνισμό και να αναλάβει το συνολικό management της Παγκόσμιας Συνομοσπονδίας Πλαστικής, Επανορθωτικής και Αισθητικής Χειρουργικής, με 102 χώρες μέλη και πάνω από 40.000 πλαστικούς χειρουργούς. Αυτή ήταν μια τεράστια επιτυχία και για τη Zita και για τη Ελλάδα. Ποτέ στο παρελθόν μια ελληνική εταιρεία δεν είχε αναλάβει το management ενός τέτοιου επιστημονικού φορέα. Εγώ έγινα εκτελεστικός διευθυντής και μέλος του Δ.Σ. της Παγκόσμιας Συνομοσπονδίας και την επροσωπούσα σε fora, στον ΠΟΥ, στα υπουργεία Υγείας πολλών κρατών μελών. Έκτοτε, αυτήν την τεχνογνωσία, την οποία την κερδίσαμε και τη βελτιώσαμε σε μεγάλο βαθμό, την εφαρμόσαμε σε πολλές ευρωπαϊκές επιστημονικές εταιρείες και φορείς και βεβαίως τη μεταφέραμε και στην Ελλάδα. Δικαιούμαστε σήμερα να λέμε ότι είμαστε πρωτοπόροι σε αυτόν τον τομέα, επιβεβαιώνοντας το μεγάλο πλεονέκτημα του Ομίλου, την καινοτομία.\nΠοιες είναι σήμερα οι προοπτικές του συνεδριακού τουρισμού;\nΗ Ελλάδα έχει τεράστιες προοπτικές. Μπορεί να κάνει καταπληκτικά βήματα και στον συνεδριακό και στον εκθεσιακό τουρισμό, και μάλιστα σχετικά σύντομα. Εδώ ο ρόλος των επιστημονικών και επιχειρηματικών φορέων είναι πολύ σημαντικός. Αυτοί είναι που πρέπει να δραστηριοποιηθούν προσελκύοντας αυτά τα παγκόσμια events να πραγματοποιηθούν στη χώρα μας. Τον ίδιο ρόλο πρέπει να παίξουν τα επιμελητήρια όσον αφορά στις εκθέσεις. Δυστυχώς, στην Ελλάδα δεν έχει συνειδητοποιηθεί ο ρόλος που οι φορείς μπορούν να διαδραματίσουν σε αυτή τη διαδικασία. Ειδικά η Θεσσαλονίκη έχει μια τεράστια ευκαιρία να παίξει το ρόλο της πρωτεύουσας των Βαλκανίων. Πρέπει να σταματήσουμε να γκρινιάζουμε και να προσπαθήσουμε να βλέπουμε τα πράγματα από τη θετική τους πλευρά, ανεξάρτητα αν συμφωνούμε ή όχι με τη συμφωνία των Πρεσπών και με οτιδήποτε άλλο μας συμβαίνει. Η μεγάλη ικανότητα ενός καλού manager είναι ακόμη και τα αρνητικά να τα γυρίζει σε θετικά. Ας σταματήσουμε να τσακωνόμαστε μεταξύ μας, να υποδαυλίζουμε ο ένας τον άλλον και ας πάμε έξω που είναι μια τεράστια αγορά εκατομμυρίων ανθρώπων για να την κατακτήσουμε.\nΠόσο εύκολο είναι το επιχειρείν στο σημερινό οικονομικό και πολιτικό περιβάλλον;\nΗ ανάπτυξη, ακόμη και η επιβίωση ειδικά των μικρομεσαίων επιχειρήσεων δεν είναι εύκολη υπόθεση. Εδώ και 8-9 χρόνια η οικονομία και κυρίως οι μικρομεσαίες επιχειρήσεις ζουν χωρίς καμία τραπεζική υποστήριξη. Έτσι, ό,τι πρέπει να κάνουν σαν επόμενο βήμα για την ανάπτυξή τους, πρέπει να το αυτοχρηματοδοτήσουν. Την ίδια στιγμή, οι φορολογικές απαιτήσεις είναι τεράστιες, ενώ οι κύκλοι εργασιών δύσκολα επιτυγχάνονται. Δεν υπάρχει αμφιβολία ότι το περιβάλλον είναι πάρα πολύ δύσκολο. Ωστόσο, η ανάπτυξη για μια επίχειρηση είναι σαν το ποδήλατο: Αν δεν πατάς συνέχεια πετάλι προς τα μπροστά δεν μπορείς να σταθείς, πέφτεις. Για να κινείσαι όμως προς τα μπρος απαιτούνται κεφάλαια και υποδομές. Θεωρώ λοιπόν πολύ μεγάλη επιτυχία των μικρομεσαίων επιχειρήσεων ότι επιβίωσαν και έκαναν και βήματα προς τα μπροστά.\nΜια ακόμη σημαντική πρωτοβουλία που δημιούργησε και τρέχει τα 4 τελευταία χρόνια ο Όμιλος Zita είναι το μοναδικό στο είδος του Δ|Υ|Ο Forum που έχει σαν στόχο την πρόληψη, παρέχοντας καίρια και αξιόπιστη πληροφόρηση για θέματα Υγείας, Διατροφής και Ομορφιάς, στο ευρύ κοινό. Μιλήστε μας για αυτό.\nΦέρνουμε κοντά τους επιστήμονες υγείας με τον Έλληνα πολίτη – κάτι πολύ πρωτότυπο και πρωτοφανές για τα ελληνικά δεδομένα, ώστε ο τελευταίος να ευαισθητοποιηθεί, να βελτιώσει την ποιότητα ζωής του προς όφελός του αλλά και προς όφελος της εθνικής οικονομίας. Πρόσφατη έρευνα του Πανεπιστημίου του Σιάτλ έδειξε ότι το 51% των θανάτων παγκοσμίως οφείλεται σε λάθη που κάνουμε καθημερινά εμείς οι άνθρωποι. Αυτό σημαίνει ότι από τις 120.000 θανάτους ετησίως στην Ελλάδα, θα είχαμε λιγότερους από 60.000 θανάτους αν προσέχαμε το θέμα της υγείας μας. Οι τέσσερις βασικές αιτίες θανάτου παγκοσμίως είναι η παχυσαρκία, το κάπνισμα, η υπέρταση και ο διαβήτης. Και οι τέσσερις αυτοί δολοφόνοι είναι στα χέρια μας. Αντιλαμβάνεστε πόσο σημαντικό είναι σήμερα ο κόσμος να ενημερωθεί, να ευαισθητοποιηθεί, να εφαρμόσει αυτά που γνωρίζει σήμερα η επιστήμη και να γλιτώσουν τα συστήματα υγείας τρομακτικές επιβαρύνσεις- σκεφτείτε πόσοι αρρωσταίνουν χωρίς να πεθαίνουν και τι σημαίνει αυτό σε κόστη για τα υγειονομικά συστήματα και σε επιβάρυνση της ποιότητας ζωής τόσο των ασθενών όσο και των οικογενειών τους.\nΠοια λάθη έχουν γίνει και βρισκόμαστε ακόμη σε «νηπιακό στάδιο» ανάπτυξης του τουρισμού υγείας;\nΔεν θα έλεγα ότι έχουν γίνει λάθη, θα έλεγα ότι δεν είχαμε ασχοληθεί. Ξαφνικά ανακαλύψαμε ότι πρόκειται για μια πάρα πολύ μεγάλη αγορά, των 50-70 δισ. ευρώ ετησίως. Αν λάβουμε υπόψη μας και τη δυνατότητα οι πολίτες της Ε.Ε. να μπορύν να μετακινούνται και να λαμβάνουν υπηρεσίες υγείας από τη μια χώρα στην άλλη, τότε οι χώρες της Ε.Ε. έχουν μια τεράστια πίτα μπροστά τους που την έχουν αφήσει εντελώς ανεκμετάλλευτη. Η Ελλάδα θα μπορούσε να είναι πρωτοπόρος σε αυτό το κομμάτι καθώς είμαστε η πρώτη στην Ευρώπη και η τρίτη στον κόσμο χώρα όσον αφορά τη σχέση επιστημονικού ιατρικού δυναμικού προς τον συνολικό πληθυσμό. Όμως δυστυχώς, εξάγουμε γιατρούς στο εξωτερικό, αντί να εισάγουμε ασθενείς. Αυτή τη στιγμή αναπτύσσουν ιατρικό τουρισμό τα Ηνωμένα Αραβικά Εμιράτα, το Ντουμπάι, επενδύοντας δεκάδες δισ. σε τεράστιες μονάδες, κι εμείς που διαθέτουμε το επιστημονικό προσωπικό, που είναι και το πιο δύσκολο αν θέλετε, δεν έχουμε κάνει τίποτα για να αναπτύξουμε αυτόν τον τομέα. Την ίδια ώρα, η Τουρκία έχει πάνω από 35 σύγχρονες νοσοκομειακές μονάδες με τις υψηλότερες πιστοποιήσεις και έσοδα περίπου 2 δισ. ετησίως από τον ιατρικό τουρισμό. Για το λόγο αυτόν ιδρύσαμε τον Ελ-ληνικό Σύνδεσμο Τουρισμού Υγείας ο οποίος προσπαθεί, με πενιχρά μέσα, να βάλει την Ελλάδα στο χάρτη των προορισμών του ιατρικού τουρισμό. Έχουμε βέβαια πάρα πολύ δρόμο μπροστά μας, αλλά κάνουμε βήματα και προχωράμε.Και εδώ ο Όμιλος Zita πρωτοστάτησε, αποδεικνύοντας ότι προσπαθεί κάθε φορά να κάνει καινούργια πράγματα και όχι να αντιγράφει αυτά που ήδη έχουν καθιερωθεί.\nΜπορεί ο τουρισμός υγείας να αποτελέσει μοχλό ανάπτυξης της χώρας;\nΜοχλό ανάπτυξης της χώρας υπό τη στενή του όρου έννοια, όχι. Υπό την ευρεία, βεβαίως. Τι εννοώ; Ότι τα 33.000.000 τουρίστες που είχαμε το 2018, θα μπορούσαμε, αναπτύσσοντας τον τουρισμό υγείας, να τα κάνουμε 34.000.000 και 35.000.000.Ο ελληνικός τουρισμός, που αυτή τη στιγμή καλπάζει, αποτέλεσε το ανάχωμα της πτώσης της ελληνικής οικονομίας όλα τα χρόνια της κρίσης. Όμως δεν πρέπει να εφησυχάζουμε. Για τον απλούστατο λόγο ότι είναι πάρα πολύ ευαίσθητο «προϊόν» και μπορεί από τη μια στιγμή στην άλλη να κατρακυλήσει και να σημειώσει απώλειες 10, 20 ή και 30%. Χρειάζονται λοιπόν αναχώματα. Ποια είναι τα αναχώματα; Να δούμε τον τουρισμό με υποσύνολα, καθένα από τα οποία έχει τη δική του στρατηγική, το δικό του marketing, τη δική του αγορά. Να αναπτύξουμε το καθένα χωριστά. Τότε το σύνολο του τουρισμού όχι μόνο θα αναπτυχθεί, αλλά και θα είναι πολύ πολύ ισχυρό στην οποιαδήποτε κρίση. Αν αντιμετωπίσουμε το σύνολο του τουρισμού ως αναψυχή, είμαστε σε λάθος πορεία. Για να επανέλθουμε στο αρχικό ερώτημά σας, δεν μπορούμε να περιμένουμε ο τουρισμός υγείας να βοηθήσει στην ανάπτυξη της ελληνικής οικονομίας δραστικά. Μπορεί όμως να μας βοηθήσει να κλειδώσουμε τα νούμερά μας όσον αφορά στον τουρισμό, μπορεί να μας βοηθήσει να φρενάρουμε την έξοδο των επιστημόνων από τη χώρα, και αποτελεί μια νέα μορφή τουρισμού που μπορεί να φέρει φρέσκο χρήμα και άλλες θετικές παρενέργειες, όπως π.χ. τουρισμό όλες τις εποχές του χρόνου και κατανάλωση διαφορετικών προϊόντων σε σχέση με την κλασική μορφή τουρισμού.\nΠώς βλέπετε την οκονομική και πολιτική κατάσταση της χώρας;\nΠρέπει να σταματήσει επιτέλους η εσωστρέφειά μας. Η Ελλάδα είναι η πιο πλούσια χώρα στον κόσμο. Δυστυχώς, εμείς οι Έλληνες την κάνουμε φτωχή, με τη νοοτροπία μας και τις πράξεις μας.\nWhο is Who\nΣπούδασε στο Τμήμα Οικονομικών Επιστημών της Νομικής Σχολής Αθηνών και έκανε Μεταπτυιακό στη Διοίκηση Λιμένων και Ναυτιλίας, στο Πανεπιστήμιο UWIST της Ουαλίας. Διατέλεσε Διευθυντής Πωλήσεων στη Ναυτιλιακή Εταιρεία «Κυκλαδικές Κρουαζιέρες», Διευθυντής Μάρκετινγκ στη Phillip Morris και διευθυντής Μάρκετινγκ του Ομίλου ΙΑΣΩ. Από το 1982, είναι Πρόεδρος και Διευθύνων Σύμβουλος του Ομίλου ZITA. Έχει διατελέσει και παραμένει Εκτελεστικός Δι-ευθυντής σε πολλούς επιστημονικούς φορείς που έχουν να κάνουν με την υγεία, ανάμεσα στους οποίους: της Διεθνούς Συνομοσπονδίας Πλαστικής, Επανορθωτικής και Αισθητικής Χειρουργικής (2010-2014), της Διεθνούς Εταιρείας Πλαστικών, Αναγεννητικής Χειρουργικής (2011-2014), της Ευρωπαϊκής Εταιρείας Προληπτικής, Ανανεωτικής και Αντιγήρανσης (2010-2013), της Ευρωπαϊκής Εταιρείας Διαβήτη, Μεταβολικού Συνδρόμου και Παχυσαρκίας (2014 έως σήμερα), της Μεσογειακής Εταιρείας Χημειοθεραπείας και Λοιμώξεων (2015 έως σήμερα), της Διεθνούς Επιτροπής Διασφάλισης Ποιότητας και Ιατρικών Τεχνολογιών και Συσκευών στην Πλαστική Χειρουργική (2010-2014), της Εταιρείας Ρομποτικής Χειρουργικής Νοτιοανατολικής Ευρώπης (2015 -2016). Έχει λάβει επίσης μέρος με επιτυχία και σημαντική προσφορά στα διοικητικά συμβούλια πολλών θεσμικών φορέων, όπως του Ελληνικού Συνδέσμου Επαγγελματιών Οργανωτών Συνεδρίων και της Ευρωπαϊκής Ομοσπονδίας των Ενώσεων Επαγγελματιών Οργανωτών Συνεδρίων, των οποίων υπήρξε πρόεδρος, της Ένωσης Τουριστικών και Ταξιδιωτικών Γραφείων (HATTA), του Ελληνορωσικού Εμπορικού Επιμελητηρίου κ.ά. Σήμερα, είναι Γενικός Γραμματέας του Ελληνικού Συνδέσμου Τουρισμού Υγείας.